
Strategiju upravljanja imovinom u vlasništvu Općine Cerna za razdoblje od 2023. do 2028. godine, odnosno za razdoblje od pet godina, (u daljnjem tekstu: Strategija) donosi Općinsko vijeće Općine Cerna, na prijedlog općinskog načelnika, a radi potreba Općine Cerna s ciljem optimalnog upravljanja imovinom u vlasništvu Općine Cerna.
Osnovni zakonski propis iz kojeg proizlazi obveza donošenja dugoročnog akta kojim se uređuje pitanje imovine u jedinici lokalne samouprave odnosno donošenje strateškog dokumenta je Zakon o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) kojim je propisano da jedinice lokalne samouprave, osim financijskim sredstvima, upravljaju i raspolažu pokretninama i nekretninama. Člankom 67. stavkom 1.  navedenog propisa propisano je da sve pokretne i nepokretne stvari te imovinska prava koje pripadaju jedinici lokalne, odnosno područne (regionalne) samouprave čine njezinu imovinu. Sukladno članku 67. stavku 2. istog propisa, jedinica lokalne samouprave je dužna pokretninama i nekretninama upravljati, koristiti ih i raspolagati imovinom pažnjom dobrog gospodara. 
Zakonom o upravljanju državnom imovinom (“Narodne novine”, broj 52/18) propisano je da upravljanje i raspolaganje imovinom mora biti predvidljivo, a predvidljivost upravljanja i raspolaganja imovinom ostvaruje se načelno jednakim postupanjem u istim ili sličnim slučajevima. Strategijom upravljanja državnom imovinom za razdoblje 2019.-2025. (“Narodne novine”, broj 96/19) određeni su načela, dugoročni ciljevi i smjernice upravljanja državnom imovinom uvažavajući gospodarske i razvojne prioritete Republike Hrvatskom te ista predstavlja orijentir i za izradu lokalnih strategija. Upravljanje imovinom definira se kao proces odlučivanja i provedbe odluka u vezi sa stjecanjem, korištenjem ili raspolaganjem imovinom i podrazumijeva proces kojim se osigurava da imovina proizvodi optimalne kratkoročne i dugoročne rezultate, uključujući tijek novca i povećanje vrijednosti.
Cilj ove Strategije je dugoročno osigurati održivo, učinkovito i transparentno upravljanje i raspolaganje imovinom Općine Cerna kao i osigurati da imovina Općine Cerna bude u cilju gospodarskog rasta kao i zaštite javnog interesa a radi ostvarenja sveobuhvatnog napretka Općine Cerna. Upravljanje imovinom Općine Cerna podrazumijeva pronalaženje rješenja koja će dugoročno očuvati imovinu i potaknuti gospodarski rast. U tom smislu snimanje realnog stanja kao i elementarno popisivanje imovine nužni je preduvjet za ocjenu realnog razvojnog potencijala Općine Cerna.
Učinkovito upravljanje imovinom Općine Cerna potaknuti će razvoj gospodarstva i  osigurati njegovu stabilnost, a istodobno rezultirati boljom kvalitetom života građana Općine Cerna. Upravljanje imovinom uključuje brigu i kontinuirane aktivnosti za sve oblike imovine kojima Općina Cerna raspolaže. Procjena potencijala imovine Općine Cerna mora se zasnivati na snimanju, popisu i ocjeni postojećeg i realnog stanja u području imovine.
Važan preduvjet realizacije Strategije je donošenje potrebnih općih i pojedinačnih akata, kojima će se dodatno urediti različiti i brojni pojavni oblici imovine Općine Cerna.
Polazna točka ove Strategije jest to da Općina Cerna može biti jedino vlasnik općinske imovine kao jedinica lokalne samouprave. Vlasništvo je stvarno pravo na određenoj stvari koje ovlašćuje svoga nositelja da s tom stvari i koristima od nje čini što ga je volja te da svakoga drugog od toga isključi, ako to nije protivno tuđim pravima i zakonskim ograničenjima. Vlasništvo podrazumijeva posjedovanje, uporabu i održavanje, korištenje te raspolaganje (pravo da se stvar otuđi ili optereti), a sukladno članku 30. Zakona o vlasništvu i drugim stvarnim pravima (“Narodne novine”, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17). Sukladno odredbama navedenog Zakona vlasnik ima, među ostalim, pravo posjedovanja, uporabe, korištenja i raspolaganja svojom stvari.
Upravljanje imovinom su sve sustavne i koordinirane aktivnosti i prakse kojima Općina Cerna optimalno i održivo upravlja svojom fizičkom imovinom. Do sada je Općina Cerna  djelomično imala uređen sustav upravljanja imovinom u svom vlasništvu pa je stoga ova Strategija prva strateška aktivnost s ciljem uspostavljanja cjelovitog sustava integralnog upravljanja imovinom u svojem vlasništvu.
Pojedini pojmovi u smislu ove Strategije, a sukladno odredbama Zakona o upravljanju i raspolaganju imovinom u vlasništvu Republike Hrvatske  imaju sljedeće značenje:
upravljanje imovinom u vlasništvu Općine Cerna podrazumijeva sve sustavne i koordinirane aktivnosti i dobre prakse kojima Općina Cerna optimalno i održivo upravlja svojom imovinom u svrhu ostvarivanja svojega organizacijskog strateškog plana;
upravljanje nekretninama podrazumijeva stjecanje nekretnina, raspolaganje nekretninama i ostvarivanje svih drugih vlasničkih prava sukladno propisima koji uređuju vlasništvo i druga stvarna prava;
raspolaganje imovinom u vlasništvu Općine Cerna podrazumijeva pravo na otuđenje, opterećenje, ograničenje i odricanje od prava;
korištenje imovine u vlasništvu Općine Cerna podrazumijeva uporabu i ubiranje plodova ili koristi koje općinska imovina daje, bez otuđenja ili opterećenja.
U upravljanju nekretninama i ostalom imovinom Općina Cerna postupa kao dobar gospodar, što prije svega obuhvaća izradu popisa svih nekretnina u njegovom vlasništvu i njihovom procijenjenom vrijednosti kao i utvrđivanje važnosti određenih nekretnina za Općinu Cerna i sagledavanje troškova i prihoda od nekretnina i ostale imovine, radi što učinkovitijeg korištenja. Imovinom u vlasništvu Općine Cerna mora se odgovorno i učinkovito upravljati i raspolagati jer predstavlja kapital koji je potrebno staviti u funkciju i sačuvati za buduće generacije.
U smislu upravljanja imovinom u vlasništvu Općine Cerna potrebno je, osim Strategije upravljanja imovinom u vlasništvu Općine Cerna za razdoblje od 2023. do 2028. godine, donijeti i Plan upravljanja imovinom Općine Cerna te Izvješće o provedbi plana upravljanja imovinom Općine Cerna. Plan upravljanja određuje kratkoročne ciljeve i smjernice upravljanja imovinom, te provedbene mjere u svrhu provođenja Strategije upravljanja imovinom. Plan upravljanja imovinom donosi općinski načelnik na prijedlog Jedinstvenog upravnog odjela Općine Cerna za razdoblje od godine dana. Izvješće o provedbi Plana upravljanja za prethodnu godinu Jedinstveni upravni odjel je dužan dostaviti općinskom načelniku koji izvješće dostavlja Općinskom vijeću.

Općina Cerna svojom imovinom treba upravljati učinkovito i razumno, pažnjom dobrog gospodara, sukladno načelima odgovornosti, javnosti, ekonomičnosti i predvidljivosti.
Načelo odgovornosti – osigurava se propisivanjem ovlasti i dužnosti pojedinih nositelja funkcija upravljanja i raspolaganja imovinom, nadzorom nad upravljanjem imovinom, izvješćivanjem o postignutim ciljevima i učincima upravljanja i raspolaganja imovinom i poduzimanjem mjera protiv nositelja funkcija koji ne postupaju sukladno propisima.
Načelo javnosti – upravljanja imovinom osigurava se propisivanjem preglednih pravila i kriterija upravljanja imovinom u propisima i drugim aktima koji se donose na temelju Zakona o upravljanju nekretninama i pokretninama u vlasništvu Republike Hrvatske (“Narodne novine”, broj 155/23) te njihovom javnom objavom, određivanjem ciljeva upravljanja imovinom u Strategiji upravljanja imovinom i Godišnjem planu upravljanja imovinom, redovitim upoznavanjem javnosti s aktivnostima tijela koja upravljaju imovinom i javnom objavom odluka o upravljanju imovinom.
Načelo ekonomičnosti – imovinom se upravlja sukladno načelu ekonomičnosti radi ostvarivanja gospodarskih, infrastrukturnih, socijalnih i drugih javnih ciljeva Republike Hrvatske.
Načelo predvidljivosti – upravljanje i raspolaganje imovinom mora biti predvidljivo za uprave, dioničare i članove trgovačkih društava u kojima dionicama i poslovnim udjelima upravlja tijelo kojemu je ta ovlast dana u nadležnost, odnosno za suvlasnike i nositelje drugih stvarnih prava na nekretninama i ostalim pojavnim oblicima imovine. Predvidljivost upravljanja i raspolaganja imovinom ostvaruje se načelno jednakim postupanjem u istim ili sličnim slučajevima.
Temeljni cilj jest učinkovito upravljati svim oblicima imovine u vlasništvu Općine Cerna prema načelu učinkovitosti odnosno sukladno načelu dobrog gospodara u upravljanju imovinom. U tu svrhu potrebno je aktivirati nekretnine u vlasništvu Općine Cerna i staviti ih u funkciju gospodarskoga razvoja.
Osnovna pretpostavka za promjene u učinkovitijem korištenju imovine u vlasništvu Općine Cerna jest jačanje svijesti da imovina mora biti u funkciji stvaranja novih i dodanih vrijednosti, a ne trošak i teret koji opterećuje i koči razvoj.
Općina Cerna treba postupati kao dobar gospodar i pratiti preporuke nadležnih tijela državne uprave u čijem djelokrugu poslova su poslovi vezani uz imovinu, a da bi se to ostvarilo, potrebno je osigurati stručne, tehničke, kadrovske i organizacijske uvjete na razini Općine Cerna. Općina Cerna teži organizirati se na potpuno novi način u upravljanju imovinom te, kao uspješan gospodar, poduzima radnje i poslove u skladu s jasnim nacionalnim i ekonomskim ciljevima.
Važna smjernica Strategije je da svi podaci o imovini moraju biti konkretni, točni i redovito ažurirani, a kako bi predstavljali vjerodostojan uvid u opseg i strukturu imovine u vlasništvu Općine Cerna.

	Općina Cerna je jedinica lokalne samouprave u sastavu Vukovarsko-srijemske županije. Općina se smjestila u zapadnom dijelu Vukovarsko-srijemske županije i raspoređena je u dva naselja: Cerna i Šiškovci. Površina Općine Cerna je 69,26 km2 a prema zadnjem popisu stanovništva iz 2021. godine na području Općine Cerna prebivalište ima ukupno 3712 stanovnika čime se Općina Cerna svrstava u red većih općina u Vukovarsko-srijemskoj županiji.

	Samoupravni djelokrug Općine određen je Statutom Općine Cerna. Kao jedinica lokalne samouprave, Općina je samostalna u odlučivanju u svom upravnom djelokrugu, te obavlja poslove lokalnog značenja kojima se ostvaruju potrebe građana. Poslovi se osobito odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i obrazovanje, kulturu i sport, zaštitu i unaprjeđenje okoliša, protupožarnu i civilnu zaštitu, promet, održavanje nerazvrstanih cesta, zaštitu potrošača te na ostale poslove sukladno posebnim zakonima. 
	Općinska uprava je organizirana na način da izvršno tijelo Općine je općinski načelnik, predstavničko tijelo Općinsko vijeće Općine Cerna a upravno tijelo Jedinstveni upravni odjel Općine Cerna.

Stjecanje, upravljanje i raspolaganje imovinom propisano je brojnim zakonskim i podzakonskim propisima a koji su osnova i za izradu ove Strategije. 
Zakon o vlasništvu i drugim stvarnim pravima propisuje opće pravno uređenje vezano uz raspolaganje nekretninama osim za one nekretnine za koje je propisan poseban pravni režim. Odredbom članka 391. Zakona o vlasništvu i drugim stvarnim pravima propisana su opća načela  kojima se lokalna jedinica mora rukovoditi prilikom raspolaganja nekretninama u svom vlasništvu. Zakonom je propisano da nekretninu u vlasništvu jedinica lokalne samouprave i jedinica područne (regionalne) samouprave tijela nadležna za njihovo raspolaganje mogu otuđiti ili njome raspolagati samo na osnovi javnog natječaja i uz naknadu utvrđenu po tržišnoj cijenu, ako zakonom nije drugačije određeno. Ova odredba za postupanje protivno njoj, odnosno za slučaj sklapanja pravnog posla bez da je prethodno bio proveden javni natječaj ili da se cijena nije utvrdila sukladno procijenjenoj tržišnoj vrijednosti, ima za posljedicu ništetnost pravnog posla.
U nastavku se iznose najvažniji zakoni i podzakonski akti kojima je regulirano stjecanje, upravljanje, raspolaganje i korištenje imovinom u vlasništvu Općine Cerna.
Ustav i Zakoni:
Ustav Republike Hrvatske (“Narodne novine”, broj 56/90, 135/97, 08/98, 113/00, 124/00, 28/01, 41/01, 55/01, 76/10, 85/10 i 05/14),
Zakon o arhivskom gradivu i arhivima (“Narodne novine”, broj 61/18 i 98/19),
Zakon o cestama (“Narodne novine”, broj 84/11, 22/13, 54/13, 148/13, 92/14, 110/19 i 144/21),
Zakon o društveno poticanoj stanogradnji (“Narodne novine”, broj 109/01, 82/04, 76/07, 38/09, 86/12, 07/13, 26/15, 57/18, 66/19 i 58/21),
Zakon o državnoj izmjeri i katastru nekretnina (“Narodne novine”, broj 112/18 i 39/22),
Zakon o Državnoj komisiji za kontrolu postupaka javne nabave (“Narodne novine”, broj 18/13, 127/13, 74/14, 98/19 i 41/21),
Zakon o gradnji (“Narodne novine”, broj 153/13, 20/17, 39/19 i 125/19),
Zakon o građevinskoj inspekciji (“Narodne novine”, broj 153/13),
Zakon o izvlaštenju i određivanju naknade (“Narodne novine”, broj 74/14, 69/17 i 98/19),
Zakon o javnoj nabavi (“Narodne novine”, broj 120/16),
Zakon o javno-privatnom partnerstvu (“Narodne novine”, broj 78/12, 152/14 i 114/18),
Zakon o komunalnom gospodarstvu (»Narodne novine«, broj 68/18, 110/18 i 32/20),
Zakon o koncesijama (“Narodne novine”, broj 69/17 i 107/20),
Zakon o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20),
Zakon o najmu stanova (“Narodne novine”, broj 91/96, 48/98, 66/98, 22/06 i 68/18 i 105/20),
Zakon o naknadi za imovinu oduzetu za vrijeme jugoslavenske komunističke vladavine (“Narodne novine”, broj 92/96, 39/99, 42/99, 92/99, 43/00, 131/00, 131/00, 27/01, 34/01, 65/01, 118/01, 80/02, 81/02 i 98/19),
Zakon o obrani (“Narodne novine”, broj 73/13, 75/15, 27/16, 110/17, 30/18 i 70/19),
Zakon o obveznim odnosima (“Narodne novine”, broj 35/05, 41/08, 125/11, 78/15, 29/18 i 126/21),
Zakon o poljoprivrednom zemljištu (“Narodne novine”, broj 20/18, 115/18 i 98/19 i 57/22),
Zakon o poslovima i djelatnostima prostornog uređenja i gradnje (“Narodne novine”, broj 78/15, 118/18 i 110/19),
Zakon o postupanju s nezakonito izgrađenim zgradama (“Narodne novine”, broj 86/12, 143/13, 65/17 i 14/19),
Zakon o poticanju ulaganja (“Narodne novine”, broj 102/15, 25/18, 114/18, 32/20 i 20/21),
Zakon o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19 i 84/21),
Zakon o procjeni vrijednosti nekretnina (“Narodne novine”, broj 78/15),
Zakon o prodaji stanova na kojima postoji stanarsko pravo (“Narodne novine”, broj 43/92, 69/92, 87/92, 25/93, 26/93, 48/93, 02/94, 44/94, 47/94, 58/95, 103/95, 11/96, 76/96, 111/96, 11/97, 103/97, 119/97, 68/98, 163/98, 22/99, 96/99, 120/00, 94/01 i 78/02),
Zakon o proračunu (“Narodne novine”, broj 144/21),
Zakon o prostornom uređenju (“Narodne novine”, broj 153/13, 65/17, 114/18, 39/19 i 98/19),
Zakon o rudarstvu (“Narodne novine”, broj 56/13, 14/14, 52/18, 115/18 i 98/19),
Zakon o sustavu unutarnjih kontrola u javnom sektoru (“Narodne novine”, broj 78/15 i 102/19),
Zakon o strateškim investicijskim projektima Republike Hrvatske (“Narodne novine”, broj 29/18 i 114/18),
Zakon o subvencioniranju i državnom jamstvu stambenih kredita (“Narodne novine”, broj 31/11),
Zakon o šumama (“Narodne novine”, broj 68/18, 115/18, 98/19, 32/20 i 145/20),
Zakon o trgovačkim društvima (“Narodne novine”, broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19 i 34/22),
Zakon o tržištu kapitala (“Narodne novine”, broj 65/18, 17/20 i 83/21),
Zakon o turističkom i ostalom građevinskom zemljištu neprocijenjenom u postupku pretvorbe i privatizacije (“Narodne novine”, broj 92/10),
Zakon o upravljanju nekreninama i pokreninama u vlasništvu Republike Hrvatske (“Narodne novine”, broj 155/23), 
Zakon o uređivanju imovinskopravnih odnosa u svrhu izgradnje infrastrukturnih građevina (“Narodne novine”, broj 80/11 i 144/21),
Zakon o ustanovama (“Narodne novine”, broj 76/93, 29/97, 47/99, 35/08 i 127/19),
Zakon o ustrojstvu i djelokrugu ministarstva i drugih središnjih tijela državne uprave (“Narodne novine”, broj 93/16, 104/16, 116/18 i 127/19),
Zakon o Vladi Republike Hrvatske (“Narodne novine”, broj 150/11, 119/14, 93/16, 116/18),
Zakon o vlasništvu i drugim stvarnim pravima (“Narodne novine”, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, i 152/14),
Zakon o vodama (“Narodne novine”, broj 66/19 i 84/21),
Zakon o zakupu i kupoprodaji poslovnog prostora (“Narodne novine”, broj 125/11, 64/15, i 112/18),
Zakon o zaštiti i očuvanju kulturnih dobara (“Narodne novine”, broj 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20 i 117/21),
Zakon o zaštiti okoliša (“Narodne novine”, broj 80/13, 153/13, 78/15, 12/18 i 118/18),
Zakon o zaštiti na radu (“Narodne novine”, broj 71/14, 118/14, 154/14, 94/18 i 96/18),
Zakon o zemljišnim knjigama („Narodne novine“, broj 63/19).
Podzakonski propisi i drugi akti:
Pravilnik o energetskom pregledu zgrade i energetskom certificiranju (“Narodne novine”, broj 48/14, 150/14, 133/15, 22/16, 49/16, 87/16, 17/17 i 77/17), 
Pravilnik o evidencijama u arhivima (“Narodne novine”, broj 90/02 i 106/07),
Pravilnik o geodetskom projektu (“Narodne novine”, broj 12/14 i 56/14),
Pravilnik o jednostavnim i drugim građevinama i radovima (“Narodne novine”, broj 112/17, 34/18, 36/19, 98/19 i 31/20),
Pravilnik o katastarskoj izmjeri („Narodne novine“, broj 59/20),
Pravilnik o katastru zemljišta (“Narodne novine”, broj 84/07 i 148/09),
Pravilnik o korištenju javnog arhivskog gradiva („Narodne novine“, broj 121/19),
Pravilnik o kontroli energetskog certifikata zgrade i izvješća o redovitom pregledu sustava grijanja i sustava hlađenja ili klimatizacije u zgradi (“Narodne novine”, broj 73/15 i 54/20), 
Pravilnik o kontroli projekata (“Narodne novine”, broj 32/14),
Pravilnik o metodama procjene vrijednosti nekretnina (“Narodne novine”, broj 105/15),
Pravilnik o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (“Narodne novine”, broj 131/21),
Pravilnik o obveznom sadržaju idejnog projekta (“Narodne novine”, broj 118/19),
Pravilnik o obveznom sadržaju i opremanju projekata građevina (“Narodne novine”, broj 118/19),
Pravilnik o osiguranju pristupačnosti građevina osobama s invaliditetom i smanjene pokretljivosti (“Narodne novine”, broj 78/13),
Pravilnik o osobama ovlaštenim za energetsko certificiranje, energetski pregled zgrade i redoviti pregled sustava grijanja i sustava hlađenja ili klimatizacije u zgradi (“Narodne novine”, broj 73/15, 133/15 i 60/20),
Pravilnik o parcelacijskim i drugim geodetskim elaboratima (“Narodne novine”, broj 86/07, i 148/09), 
Pravilnik o potrebnim znanjima iz područja upravljanja projektima (“Narodne novine”, broj 85/15),
Pravilnik o registru koncesija (“Narodne novine”, broj 01/18), 
Pravilnik o registru prostornih jedinica (“Narodne novine”, broj 37/20),
Pravilnik o tehničkom pregledu građevine (“Narodne novine”, broj 46/18), 
Pravilnik o uvjetima i mjerilima za davanje ovlaštenja za kontrolu projekata (“Narodne novine”, broj 32/14, 69/14, 27/15, 110/19 i 50/20),
Pravilnik o uvjetima smještaja, opreme, zaštite i obrade arhivskog gradiva, broju i strukturi stručnog osoblja arhiva (“Narodne novine”, broj 121/19),
Pravilnik o vrednovanju te postupku odabiranja i izlučivanja arhivskog gradiva (“Narodne novine”, broj 90/02, 46/17, 61/18 i 105/20), 
Pravilnik o vrsti i sadržaju projekta za javne ceste (“Narodne novine”, broj 53/02, 175/03, 76/07, 153/13 i 20/17),
Pravilnik o zaštiti i čuvanju arhivskog i registraturnog gradiva izvan arhiva (“Narodne novine”, broj 63/04, 106/07, 46/17, 61/18 i 105/20),
Pravilnik o nadzoru nad provedbom Zakona o javnoj nabavi (“Narodne novine”, broj 65/17),
Uredba o darovanju nekretnina u vlasništvu Republike Hrvatske (“Narodne novine”, broj 95/18),
Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te o postupcima u vezi sa stjecanjem nekretnina i drugih stvarnih prava u korist Republike Hrvatske (“Narodne novine”, broj 95/18),
Uredba o standardnim obrascima za koncesije i njihovoj objavi  (“Narodne novine”, broj 100/17),
Uredba o kupoprodaji poslovnog prostora u vlasništvu Republike Hrvatske (“Narodne novine”, broj 137/12 i 78/15),
Uredba o mjerilima i kriterijima dodjele na korištenje nekretnina za potrebe tijela državne uprave ili drugih tijela korisnika državnog proračuna te drugih osoba (“Narodne novine”, broj 127/13),
Uredba o načinima raspolaganja nekretninama u vlasništvu Republike Hrvatske (“Narodne novine”, broj 127/13),
Uredba o objavama i evidenciji javne nabave (“Narodne novine”, broj 14/02, 18/02, 122/05 i 110/07),
Uredba o obveznom sadržaju Plana upravljanja imovinom u vlasništvu Republike Hrvatske (“Narodne novine”, broj 24/14), 
Uredba o osnivanju prava građenja i prava služnosti na nekretninama u vlasništvu Republike Hrvatske (“Narodne novine”, broj 10/14 i 95/15),
Uredba o poticanju ulaganja (“Narodne novine”, broj 31/16, 2/19 i 146/20),
Uredba o masovnoj procjeni vrijednosti nekretnina (“Narodne novine”, broj 28/19),
Uredba o raspolaganju nekretninama koje se daju na korištenje tijelima državne uprave ili drugim tijelima korisnicima državnog proračuna te drugim osobama (“Narodne novine”, broj 80/11),
Uredba o središnjem registru državne imovine (“Narodne novine”, broj 3/20),
Uredba o uvjetima i mjerilima za utvrđivanje zaštićene najamnine (“Narodne novine”, broj 40/97 i 117/05),
Naputak o izradi nacrta akata u postupku izdavanja akata na temelju Zakona o prostornom uređenju i Zakona o gradnji te provedbi tih postupaka elektroničkim putem (“Narodne novine”, broj 56/14),
Odluka o kriterijima, mjerilima i postupku dodjele prostora u vlasništvu Republike Hrvatske na korištenje organizacijama civilnog društva radi provođenja programa i projekata od interesa za opće dobro (Povjerenstvo VRH 03/10/13).
Akti Općine Cerna:
Statut Općine Cerna („Službeni vjesnik Vukovarsko-srijemske županije“, broj 13/09, 2/13, 24/14, 8/18 i 4/21),
[bookmark: _Toc7]3.2. Oblici imovine u vlasništvu Općine Cerna
Imovina Općine Cerna raznovrsna je i vidljiva je u različitim pojavnim oblicima. Sukladno zakonskim i podzakonskim propisima navedenim u točki 1. ove glave različiti zakonski i podzakonski propisi se primjenjuju na određene oblike imovine. Dio imovine koja će biti analizirana u ovoj Strategiji jest iskorištena i u funkciji dok se za dio imovine očekuje stavljanje u funkciju sukladno njezinoj namjeni. Potencijali imovine moraju biti definirani i u strateškim aktima odnosno Strategijama razvoja Općine Cerna koje će se donositi u narednom razdoblju.
Oblici imovine u vlasništvu Općine Cerna su:
NEKRETNINE
zemljišta,
poslovni prostori,
stanovi,
nerazvrstane ceste i druga komunalna infrastruktura,
javne površine i prostori,
sportski objekti,
trgovačka društva,
kulturni objekti i kulturna dobra,
komunalna infrastruktura (javna rasvjeta, odlagališta otpada, groblja)
POKRETNINE
službena vozila
[bookmark: _Toc8]3.3. Postojeći model upravljanja imovinom u vlasništvu Općine Cerna	
Postojeći model upravljanja imovinom u vlasništvu Općine Cerna temelji se na upravljanju imovinom na transparentan i odgovoran način, profesionalno i učinkovito, u skladu za zakonima koji uređuju različite oblike imovine, podzakonskim propisima i općim aktima Općine Cerna.
Upravljanje nekretninama obuhvaća aktivnosti: stjecanje i raspolaganje nekretninama i ostvarivanje vlasničkih prava u skladu s propisima kojima se uređuje vlasništvo i druga stvarna prava, utvrđivanje imovinskopravno statusa nekretnina, njihov popis i procjena te upis u javne registre i očevidnike, tekuće i investicijsko održavanje nekretnina te kapitalna ulaganja, financijsko praćenje prihoda i rashoda od nekretnina te obavljanje drugih poslova u vezi upravljanja nekretnina.
Raspolaganje nekretninama odnosno imovinom jest uređeno prevelikim brojem zakona i podzakonskih propisa a odredbe zakona su često nejasne i kontradiktorne te sami postupci upravljanja i raspolaganja nekretninama nisu uređeni podzakonskim propisima i općim aktima a sve sa svrhom za transparentnije postupanje.
Bez obzira na gore navedeno osnovna ovlast za raspolaganje, upravljanje i korištenje nekretninama u vlasništvu Općine Cerna su u djelokrugu Općinskog vijeća i općinskog načelnika, osim ako posebnim zakonom nije drukčije određeno a sve sukladno odredbama Zakona o lokalnoj i područnoj (regionalnoj) samoupravi te Statutom Općine Cerna. Ovlasti su utvrđene u vrijednosnom i postotnom iznosu te su ovisno o navedenom razdijeljeni između Općinskog vijeća i općinskog načelnika. Sukladno odredbi članka 48. Zakona o lokalnoj i područnoj (regionalnoj) samoupravi općinski načelnik može odlučivati o visini pojedinačne vrijednosti do najviše 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno o drugom raspolaganju imovinom. Ako je taj iznos veći od 1.000.000,00 kuna, općinski načelnik može odlučivati do najviše do 1.000.000,00 kuna, a ako je taj iznos manji od 70.000,00 kuna, tada može odlučivati najviše do 70.000,00 kuna.
Općinsko vijeće, odnosno općinski načelnik stječu, otuđuju, raspolažu i upravljaju nekretninama u vlasništvu Općine Cerna pažnjom dobrog gospodara sukladno gore navedenim zakonskim, podzakonskim propisima i općim aktima Općine Cerna. Svi opći akti Općine Cerna kojima se uređuje imovina su javno dostupni i objavljeni u “Službenom vjesniku Vukovarsko-srijemske županije”.	
[bookmark: _Toc9]3.4. Nadležnost u upravljanju i raspolaganju imovinom Općine Cerna
Imovinom u vlasništvu Općine Cerna upravlja Općina Cerna, kroz Općinsko vijeće i općinskog načelnika sukladno navedenim zakonskim ograničenjima.
Općina Cerna ima udjele u trgovačkim društvima:
Vinkovački vodovod i kanalizacija d.o.o. – 3,95 %
Agro-klaster d.o.o. - 6,58 %
Hrvatski radio Županja - 4,86 %
Agrotehnološki centar – 50%
Energana Cerna d.o.o. – 1,35%
[bookmark: _Toc10]4. ANALIZA STANJA NEKRETNINA U VLASNIŠTVU OPĆINE CERNA
[bookmark: _Toc11]4.1. Zakonsko uređenje imovine u vlasništvu Općine Cerna
Uspostavljanje baze podataka i registra imovine najvažniji je korak s ciljem uspostavljanja djelotvornog sustava upravljanja imovinom i njezinim stavljanjem u funkciju. Detaljna baza podataka omogućava nadzor i analizu nekretnina i portfelja te osigurava transparentnost u radu s ciljem bržeg pravnog prometa nekretnina i njezine optimizacije.
Nekretnine koje Općina Cerna ima u svom vlasništvu do sada su djelomično popisane i evidentirane, ali nije izvršena procjena do sada neevidentiranih nekretnina. Općina je poduzela radnje radi ustrojavanja jedinstvene baze podataka o nerazvrstanim cestama u skladu s odredbama Zakona o cestama koja bi sadržavala podatke o nazivu ceste, opis, duljini i površini ceste te broju katastarske čestice, nazivu katastarske općine gdje se cesta nalazi i drugim bitnim podacima važnim za ustrojavanje jedinstvene baze podataka. Općina je u postupku ustrojavanja registra imovine koji će u konačnici sadržavati popis nekretnina čiji je vlasnik, suvlasnik ili zajednički vlasnik, odnosno izvanknjižni vlasnik Općina.
Baza podataka o nekretninama oslanja se na podatke preuzete iz katastra nekretnina i zemljišnih knjiga. Neki od tih podataka su stalni i rijetko se mijenjaju (oznaka katastarske čestice, površina, adresa, opis, prostornoplanska namjena), dok su ostali podaci (korisnici, trenutna namjena, prihodi) podložni češćim promjenama. Najveći problem predstavlja neusklađenost podataka u zemljišnim knjigama, katastru te stvarnom stanju na terenu u svim katastarskim općinama na području Općine Cerna, te preuzeti podaci često ne prikazuju točno, stvarno stanje nekretnine na terenu. U nekim naseljima na području Općine Cerna postoji dvostruka izmjera, a da bi se uskladilo stvarno stanje na terenu sa katastarskim i zemljišnoknjižnim podacima potrebno je izvršiti geodetsko snimanje odnosno provesti novu katastarsku izmjeru, a provedba takvih aktivnosti iziskuje znatna financijska sredstva. U tom smjeru poduzimaju se s Državnom geodetskom upravom koraci u cilju provedbe nove katastarske izmjere.
Zbog transparentnosti gospodarenja nekretninama potrebno je javno objaviti registar nepokretne imovine sa odgovarajućim podacima o stanju nekretnina na internetskim stranicama Općine Cerna, te na taj način omogućiti građanima uvid u odnos Općine Cerna prema svojoj imovini. Objavom registra stvoriti će se pretpostavke da građani iskažu osobni interes prema određenim jedinicama imovine koje nisu u funkciji te na taj način potaknuti gospodarski rast.
	Općina Cerna vodi sustav upravljanja nekretninama na način da ga temelji  na ustroju i vođenju zasebne analitičke knjigovodstvene evidencije dugotrajne nefinancijske imovine po vrsti, količini i vrijednosti (nabavna i otpisana) a o čemu se vode redovita ažuriranja podataka u skladu sa zakonima i podzakonskim propisima kojima se uređuje područje financijskog poslovanja.
	Općina Cerna ima cjelovite podatke o nefinancijskoj imovini kojom upravlja i raspolaže odnosno o imovini s kojom bi u skladu sa zakonima i drugim propisima trebala upravljati i raspolagati. Dio imovine koja nije evidentirana u poslovnim knjigama je u vlasništvu Općine Cerna, ali vrijednost imovine nije procijenjena, niti je evidentirana u poslovnim knjigama.
	Podaci o vrijednosti dugotrajne nefinancijske imovine evidentirani u analitičkoj knjigovodstvenoj evidenciji istovjetni su s podacima evidentiranim u glavnoj knjizi i financijskim izvještajima. Obavljen je popis imovine i obveza kojim je obuhvaćena samo imovina koja je evidentirana u poslovnim knjigama te nisu utvrđene razlike između popisanog i knjigovodstvenog stanja imovine. Popisom nije obuhvaćen dio imovine za koju su riješeni imovinskopravni odnosi, odnosno koja je u vlasništvu Općine Cerna.
[bookmark: _Toc12]	4.1.1. Upravljanje nekretninama po posebnim propisima iz glave 3. ove Strategije
	U nastavku se daje pregled zakonskih propisa od značaja za jedinicu lokalne samouprave u upravljanju nekretninama, a koji se odnosi na zakone i podzakonske propise, izvršenje kojih je povjereno Općini Cerna.
Zakon o upravljanju nekretninama i pokretninama u vlasništvu Republike Hrvatske,
(“Narodne novine”, broj 155/23)
	Zakonom o upravljanju nekretninama i pokretninama u vlasništvu Republike Hrvatske uređuju se načela upravljanja i dokumenti upravljanja imovinom u vlasništvu Republike Hrvatske, način i uvjeti upravljanja dionicama i poslovnim udjelima, nekretninama i pokretninama koje čine državnu imovinu, nadležnosti i ovlasti Ministarstva državne imovine u upravljanju državnom imovinom te druga pitanja s tim u svezi. 
	Načela na kojima se temelju upravljanje državnom imovinom su:
načelo odgovornosti,
načelo javnosti,
načelo ekonomičnosti,
načelo predvidljivosti
	U navedenom zakonu uređeno je raspolaganje nekretninama u korist jedinica lokalne i područne (regionalne) samouprave bez naknade. Zakonski preduvjet, sukladno članku 28. navedenog zakona, za raspolaganje nekretninama bez naknade jest da raspolaganje mora biti opravdano i obrazloženo razlozima poticanja gospodarskog napretka, socijalne dobrobiti građana i ujednačavanja gospodarskog i demografskog razvitka svih krajeva Republike Hrvatske. Raspolaganje se provodi  na zahtjev jedinica lokalne i područne (regionalne) samouprave na koju se prenosi ono pravo s kojim se postiže ista svrha, a koje je najpovoljnije za Republiku Hrvatsku.
Raspolaganje se provodi osobito u svrhu:
ostvarenja projekata izgradnje poduzetničke infrastrukture, odnosno poduzetničkih zona i poduzetničkih potpornih institucija u skladu s posebnim zakonom,
ostvarenja projekata ulaganja u skladu s posebnim zakonom,
ostvarenja projekata koji su od općeg javnog, socijalnog ili kulturnog interesa, poput izgradnje škola, dječjih vrtića, bolnica, domova zdravlja, ustanova socijalne skrbi, groblja, za izgradnju sportskih objekata, muzeja, memorijalnih centara i drugih sličnih projekata kojima se povećava kvaliteta života građana na području jedinice lokalne i područne (regionalne) samouprave,
provođenja programa stambenog zbrinjavanja i društveno poticane stanogradnje,
provođenja programa integracije osoba s invaliditetom u društvo,
provođenja programa demografske obnove,
provođenja programa gospodarenja otpadom,
provođenja operativnih programa Vlade Republike Hrvatske za nacionalne manjine.
Sukladno članku 70. istog propisa utvrđeno je da nekretnine koje su u zemljišnim knjigama upisane kao vlasništvo Republike Hrvatske i koje su se na dan 1. siječnja 2017. koristile kao škole, domovi zdravlja, bolnice i druge ustanove kojima su osnivači jedinice lokalne i područne (regionalne) samouprave i koje se koriste u obrazovne i zdravstvene svrhe te groblja, mrtvačnice, spomenici, parkovi, trgovi, dječja igrališta, sportsko-rekreacijski objekti, sportska igrališta, društveni domovi, vatrogasni domovi, spomen-domovi, tržnice i javne stube temeljem novog Zakona o upravljanju državnom imovinom upisat će se u vlasništvo jedinca lokalne ili područne (regionalne) samouprave na čijem području se nalaze odnosno u vlasništvo ustanove koja ih koristi ili njima upravlja i koja je vlasništvo nekretnine stekla temeljem posebnog propisa.
Jedinice lokalne i područne (regionalne) samouprave, odnosno ustanove bile su dužne do 31. prosinca 2019. dostaviti Ministarstvu zahtjev za izdavanje isprave podobne za upis prava vlasništva na gore spomenutim nekretninama. Ministarstvo će izdati ispravu podobnu za upis prava vlasništva na navedenim nekretninama jedinici lokalne i područne (regionalne) samouprave, odnosno ustanovi sukladno pravodobno podnesenim zahtjevima.
Jedinice lokalne i područne (regionalne) samouprave, odnosno ustanove dužne su provesti sve pripremne i provedbene postupke uključujući i formiranje građevinskih čestica radi upisa vlasništva na spomenutim nekretninama u zemljišne knjige. Troškove tih postupaka snose jedinice lokalne i područne (regionalne) samouprave, odnosno ustanove.
Sukladno članku 68. istog propisa jedinice lokalne samouprave koje su fizičkim osobama isplatile naknadu za zemljište oduzeto za vrijeme jugoslavenske komunističke vladavine, a koje je sukladno posebnom propisu postalo vlasništvo Republike Hrvatske po sili zakona, mogu do 31. prosinca 2018., a najkasnije 60 dana od primitka pravomoćnog rješenja podnijeti zahtjev prema Republici Hrvatskoj za naknadu. Republika Hrvatska izvršiti će obvezu prema jedinici lokalne samouprave isključivo raspolaganjem nekretninama i/ili drugim pravima u vlasništvu Republike Hrvatske, u korist jedinice lokalne samouprave u vrijednosti do ukupnog iznosa isplaćene naknade za oduzeto zemljište za vrijeme jugoslavenske komunističke vladavine. Ukupni iznos isplaćene naknade za oduzeto zemljište za vrijeme jugoslavenske komunističke vladavine jednak je zbroju iznosa naknade koji je pravomoćno utvrđen, do dana podnošenja zahtjeva u upravnom ili parničnom postupku povodom utvrđivanja iznosa naknade za oduzeto zemljište i kamatama obračunanim na isti iznos na dan isplate fizičkoj osobi. U slučaju raspolaganja nekretninama i/ili drugim pravima u vlasništvu Republike Hrvatske u korist jedinice lokalne samouprave procijenjena vrijednost nekretnine i/ili prava u vlasništvu Republike Hrvatske mora biti jednaka ukupnom iznosu isplaćene naknade za oduzeto zemljište za vrijeme jugoslavenske komunističke vladavine. Raspolaganje nekretninama i/ili drugim pravima u vlasništvu Republike Hrvatske u korist jedinice lokalne samouprave provodi se bez naknade za raspolaganje (bez isplate kupoprodajne cijene).
Nekretnine u vlasništvu Republike Hrvatske mogu se zamijeniti s nekretninama u vlasništvu jedinica lokalne i područne (regionalne) samouprave, a samo iznimno s trećim osobama, u slučaju opravdanoga gospodarskog interesa za Republiku Hrvatsku i u skladu s načelima propisanim ovim Zakonom. Ministarstvo provodi nadzor nad provedbom Zakona o upravljanju državnom imovinom i propisa donesenih na njegovu temelju te nad zakonitosti rada i postupanja tijela državne uprave, tijela jedinica lokalne i područne (regionalne) samouprave, pravnih osoba koje imaju javne ovlasti nad upravljanjem državnom imovinom.
Uredba o načinu raspolaganja nekretninama u vlasništvu Republike Hrvatske 
(“Narodne novine”, broj 127/13)
Uredbom o načinima raspolaganja nekretninama u vlasništvu Republike Hrvatske uređuju se oblici i način raspolaganja nekretninama u vlasništvu Republike Hrvatske kojima raspolaže Državni ured za upravljanje državnom imovinom, prodaja nekretnina te kupnja nekretnina za korist Republike Hrvatske, prodaja na temelju javnog nadmetanja i javnog prikupljanja ponuda, raspolaganje bez javnog nadmetanja i javnog prikupljanja ponuda, zamjena nekretnina i kupnja nekretnina za korist Republike Hrvatske.
Nekretnine u vlasništvu Republike Hrvatske mogu se prodavati, moguće je razvrgnuti suvlasničke zajednice nekretnina, mogu se zamijeniti s nekretninama u vlasništvu drugih osoba u svrhu realizacije projekata od gospodarskog interesa za Republiku Hrvatsku ili jedinicu lokalne i područne (regionalne) samouprave, a mogu se i kupiti.
Uređeno je da se nekretnine mogu prodati javnim nadmetanjem ili javnim prikupljanjem ponuda te kombinacijom javnog nadmetanja i javnog prikupljanja ponuda, a iznimno i bez javnog nadmetanja ili javnog prikupljanja ponuda u slučajevima propisanim Zakonom. Uredba propisuje uvjete i sadržaj javnog nadmetanja i javnog prikupljanja ponuda, obveze i sadržaj kupoprodajnog ugovora te obveze za kupca. Nekretnine se mogu, iznimno, prodati bez javnog nadmetanja i javnog prikupljanja ponuda, i po tržišnoj cijeni, jedinicama lokalne i jedinicama područne (regionalne) samouprave, pravnim osobama u vlasništvu ili pretežitom vlasništvu  jedinica lokalne i područne (regionalne) samouprave, ako je to u interesu i s ciljem općega gospodarskog i socijalnog napretka njezinih građana.
Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te o postupcima u vezi sa stjecanjem nekretnina i drugih stvarnih prava u korist Republike Hrvatske,  
(“Narodne novine”, broj 95/18)
	Uredbom se uređuju postupci koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te o postupcima u vezi s stjecanjem nekretnina i drugih stvarnih prava u korist Republike Hrvatske kojima raspolaže Ministarstvo državne imovine.
	Oblici raspolaganja nekretninama u vlasništvu Republike Hrvatske koje su predmet uređenja Zakona o upravljanju državnom imovinom u smislu ove Uredbe su: prodaja nekretnina u vlasništvu Republike Hrvatske, davanje u zakup ili najam nekretnina u vlasništvu Republike Hrvatske, razvrgnuće suvlasničke zajednice nekretnina, zamjena nekretnina u vlasništvu Republike Hrvatske s nekretninama u vlasništvu drugih osoba te kupnja nekretnina u korist Republike Hrvatske. Ministarstvo će prije svakog raspolaganja nekretninama u vlasništvu Republike Hrvatske, izvršiti procjenu tržišne vrijednosti nekretnina sukladno posebnom propisu kojim se uređuje područje procjena vrijednosti nekretnina.
	Nekretnine u vlasništvu Republike Hrvatske prodaju se na sljedeće načine: javnim natječajem ili neposrednom pogodbom. Raspolaganje nekretninama putem javnog natječaja može se provoditi u obliku: javnog nadmetanja koje se provodi kao javni poziv upućen neodređenom krugu osoba koje će putem usmene javne dražbe ili putem elektroničke dražbe ostvariti interes za raspolaganje ponuđenim nekretninama i javnog prikupljanja ponuda koje se provodi kao javni poziv upućen neodređenom krugu osoba za dostavu pisanih ponuda ili za dostavu ponuda putem elektroničkih sredstava komunikacije za raspolaganje ponuđenim nekretninama.
	Kupoprodajni ugovor s najpovoljnijim ponuditeljem u ime Republike Hrvatske sklopit će ministar nadležan za poslove državne imovine, osim ako odlukom Vlade Republike Hrvatske nije drukčije određeno, nakon pribavljenog pozitivnog mišljenja nadležnog državnog odvjetništva.
	Nekretninama se može raspolagati neposrednom pogodbom uz naknadu utvrđenu odlukom o raspolaganju i to: ako je riječ o nekretnini na kojoj se realizira strateški investicijski projekt Republike Hrvatske, ako je riječ o jedinici lokalne i područne samouprave, pravnoj osobi čiji je vlasnik ili osnivač jedinica lokalne i područne samouprave i pravnoj osobi čiji je vlasnik ili osnivač Republika Hrvatska za provedbu komercijalnih projekata ili za provedbu projekata koji nisu od javnog interesa te u drugim slučajevima kad je to propisano posebnim propisima.
	Ministarstvo će prije svake objave natječaja za davanje nekretnina u vlasništvu Republike Hrvatske u zakup ili najam izraditi procjembeni elaborat kojim se utvrđuje tržišna vrijednost zakupa odnosno najma sukladno posebnom propisu kojima se uređuje područje procjene vrijednosti nekretnina. Nekretnine koje su dane u zakup ili najam nije dopušteno davati u podzakup ili podnajam.
	Suvlasnička zajednica nekretnina između Republike Hrvatske kojima upravlja i raspolaže Ministarstvo između Republike Hrvatske i trećih osoba razvrgnut će se geometrijskom diobom nekretnine kad je to moguće. Nekretnine u vlasništvu Republike Hrvatske mogu se zamijeniti s nekretninama u vlasništvu jedinica lokalne i područne samouprave, a samo iznimno s trećim osobama, u slučaju opravdanog gospodarskog interesa za Republiku Hrvatsku i u skladu s načelima Zakona.
	U ime Republike Hrvatske sve ugovore koji se trebaju zaključiti temeljem odluka o prodaji, razvrgnuću suvlasničkih zajednica na nekretninama, zamjeni ili kupnji nekretnina, a koje su do stupanja na snagu ove Uredbe donijeli Vlada Republike Hrvatske, Ministarstvo državne imovine, sklopit će ministar nadležan za poslove državne imovine.
Uredba o darovanju nekretnina u vlasništvu Republike Hrvatske, 
(“Narodne novine”, broj 95/18)
	Uredbom o darovanju nekretnina u vlasništvu Republike Hrvatske propisano je da se nekretnine u vlasništvu Republike Hrvatske mogu darovati jedinicama lokalne i područne (regionalne) samouprave i to kada je to opravdano i obrazloženo razlozima poticanja gospodarskog napretka, socijalne dobrobiti građana i ujednačavanja gospodarskog i demografskog razvitka svih krajeva Republike Hrvatske. Darovanje nekretnina provodi se osobito u svrhu ostvarenja projekata izgradnje poduzetničke infrastrukture, odnosno poduzetničkih zona i poduzetničkih potpornih institucija u skladu s posebnim zakonom ostvarenja projekata ulaganja u skladu s posebnim zakonom, ostvarenja projekata koji su od općeg javnog, socijalnog ili kulturnog interesa, poput izgradnje škola, dječjih vrtića, bolnica, domova zdravlja, ustanova socijalne skrbi, groblja, za izgradnju sportskih objekata, muzeja, memorijalnih centara i drugih sličnih projekata kojima se povećava kvaliteta života građana na području jedinice lokalne i područne (regionalne) samouprave, provođenja programa stambenog zbrinjavanja i društveno poticane stanogradnje, provođenja programa integracije osoba s invaliditetom u društvo, provođenja programa demografske obnove, provođenja programa gospodarenja otpadom, provođenja operativnih programa Vlade Republike Hrvatske za nacionalne manjine.
	Nekretnina u vlasništvu Republike Hrvatske ne može se darovati ukoliko jedinica lokalne i područne (regionalne) samouprave ima dospjelih, a nepodmirenih dugovanja prema Republici Hrvatskoj, sve dok dospjeli nepodmireni dug ne plati. Odluku o darovanju nekretnine u vlasništvu Republike Hrvatske kojom upravlja Ministarstvo donosi tijelo nadležno sukladno Zakonu.
Zakon o uređivanju imovinskopravnih odnosa u svrhu izgradnje infrastrukturnih građevina, (“Narodne novine”, broj 80/11 i 144/12)
Zakonom o uređivanju imovinskopravnih odnosa u svrhu izgradnje infrastrukturnih građevina  osiguravaju se pretpostavke za učinkovitije provođenje projekata vezano za izgradnju infrastrukturnih građevina od interesa za Republiku Hrvatsku i u interesu jedinica lokalne i područne (regionalne) samouprave, a radi uspješnijeg sudjelovanja u kohezijskoj politici Europske unije i u korištenju sredstava iz fondova Europske unije te se uređuje rješavanje imovinskopravnih odnosa i oslobađanje od plaćanja naknada za stjecanje prava vlasništva, prava služnosti i prava građenja, na zemljištu u vlasništvu Republike Hrvatske i vlasništvu jedinica lokalne odnosno područne (regionalne) samouprave.
Zakon također uređuje rješavanje imovinsko-pravnih odnosa i oslobođenje od plaćanja naknada za stjecanje prava vlasništva, prava služnosti i prava građenja na zemljištima u vlasništvu Republike Hrvatske i vlasništvu jedinica lokalne, odnosno jedinica područne (regionalne) samouprave.
Zakon o vodama (“Narodne novine”, broj 66/19, 84/21 i 47/23)
Zakonom o vodama se uređuje pravni status voda, vodnoga dobra i vodnih građevina, upravljanje kakvoćom i količinom voda, zaštita od štetnoga djelovanja voda, detaljna melioracijska odvodnja i navodnjavanje, djelatnosti javne vodoopskrbe i javne odvodnje, posebne djelatnosti za potrebe upravljanja vodama, institucionalni ustroj obavljanja tih djelatnosti i druga pitanja vezana za vode i vodno dobro.
Upravljanje vodama čine svi poslovi, mjere i radnje koje na temelju Zakona o vodama i zakona kojim se uređuje financiranje vodnoga gospodarstva poduzimaju Republika Hrvatska, Hrvatske vode, jedinice lokalne i područne (regionalne) samouprave radi postizanja ciljeva opisanih u odredbama ovoga Zakona, osim poslova, mjera i radnji u djelatnostima detaljne melioracijske odvodnje, javnoga navodnjavanja i vodnih usluga.
Javno vodno dobro čine katastarske čestice opisane u odredbama Zakona o vodama, a koje su do dana stupanja na snagu Zakona o vodama (»Narodne novine«, broj 107/95) bile temeljem zakona ili temeljem bilo koje druge pravne osnove: opće dobro, javno dobro, javno vodno dobro, vodno dobro, javno dobro – vode, državno vlasništvo, vlasništvo jedinice lokalne samouprave, društveno vlasništvo bez obzira tko je bio nositelj prava korištenja, upravljanja ili raspolaganja, odnosno koje su u zemljišnoj knjizi bile upisane kao: javno dobro, javno vodno dobro, vodno dobro, državno vlasništvo, vlasništvo jedinice lokalne samouprave, društveno vlasništvo s naznakom ili bez naznake nositelja prava korištenja, upravljanja ili raspolaganja, općenarodna imovina, opće dobro i sl.
Zemljišnim česticama, opisanim u odredbama ovoga Zakona, i to uređenim potocima u građevinskom području jedinice lokalne samouprave, a koji se u cijelosti nadsvode ili zacijeve, prestaje status vodnog dobra uz zadržavanje prava služnosti vodova u svrhu njihovog građenja ili održavanja. S uređenim potocima izjednačene su građevine za zaštitu od erozija i bujica u građevinskom području jedinice lokalne samouprave.
	Svatko, pod jednakim uvjetima, može koristiti javno vodno dobro za odmor i rekreaciju, na način i u opsegu koje određuje tijelo jedinice lokalne ili područne (regionalne) samouprave, uz prethodnu suglasnost Hrvatskih voda.
Za pravo građenja vodnih građevina u vlasništvu Republike Hrvatske ili služnosti radi njihova građenja ili održavanja, na nekretninama u vlasništvu jedinica lokalne ili područne (regionalne) samouprave ili pravnih osoba u kojima su jedinice lokalne ili područne (regionalne) samouprave većinski udjeličar, dioničar ili osnivač s većinskim pravom odlučivanja, ne plaćaju se naknade za građenje i služnost, pod uvjetom uzajamnosti.
Jedinice lokalne i područne (regionalne) samouprave dužne su od Hrvatskih voda ishoditi zahtjeve za izradu prostornih planova i mišljenje o poštivanju tih zahtjeva u odnosu na usklađenost tih prostornih planova s planskim dokumentima upravljanja vodama.
Jedinice lokalne samouprave dužne su putem isporučitelja vodne usluge osigurati skupljanje i pročišćavanje komunalnih otpadnih voda, prije njihovog izravnoga ili neizravnoga ispuštanja u vode, u skladu s izdanom vodopravnom dozvolom za ispuštanje otpadnih voda.
Propis o općem korištenju voda donosi predstavničko tijelo jedinice lokalne samouprave, uz prethodno pribavljeno mišljenje Hrvatskih voda, po potrebi donosi detaljniji provedbeni propis o mjestu, načinu i opsegu općeg korištenja voda. Odluku o ograničenju korištenja voda donosi gradonačelnik odnosno općinski načelnik, a ako se ograničenje odnosi na više jedinica lokalne samouprave odluku o tome donosi župan. Odlukom predstavničkog tijela jedinice lokalne samouprave propisuje se: način održavanja građevina, osiguranje odgovarajuće kakvoće i dovoljne količine voda te uvjeti korištenja javnih zdenaca, javnih crpki i drugih sličnih građevina, koji nisu uključeni u sustav javne vodoopskrbe.
Građevine oborinske odvodnje s javnih površina, stambenih zgrada te poslovnih i drugih prostora koji se na te građevine nje imaju priključiti, a nalaze se u građevinskim područjima, grade i održavaju jedinice lokalne samouprave iz svog proračuna. Jedinice lokalne samouprave mogu ustupiti gradnju i/ili održavanje tih građevina isporučiteljima vodnih usluga na način određen odredbama ovoga Zakona.
Djelatnosti Hrvatskih voda u korištenju voda su: utvrđivanje zaliha voda, skrb o strateškim zalihama voda, vodoistražni radovi, davanje mišljenja na provedbene propise koje na temelju ovoga Zakona donose jedinice lokalne samouprave i/ili jedinice regionalne (područne) samouprave, poduzimanje drugih mjera za namjensko i racionalno korištenje voda, sufinanciranje gradnje građevina javne vodoopskrbe i nadzor nad namjenskim trošenjem sredstava u gradnji. Djelatnosti Hrvatskih voda u zaštiti voda su: upravljanje kakvoćom voda, provedba monitoringa površinskih, uključivo i priobalnih voda i podzemnih voda, što uključuje i laboratorijske poslove u provedbi monitoringa, primjena i nadzor nad primjenom drugih obveznika primjene mjera iz Državnoga plana mjera za slučaj izvanrednih i iznenadnih onečišćenja, davanje mišljenja, a iznimno i suglasnosti, na provedbene propise koje na temelju ovoga Zakona donose jedinice lokalne samouprave i/ili jedinice regionalne (područne) samouprave, sufinanciranje gradnje građevina javne odvodnje otpadnih voda i nadzor nad namjenskim trošenjem sredstava u gradnji.
Javni isporučitelj vodnih usluga javne vodoopskrbe ili javne odvodnje je trgovačko društvo u kojem sve udjele, odnosno dionice u temeljnom kapitalu imaju jedinice lokalne samouprave, odnosno ustanova kojoj je osnivač jedinica lokalne samouprave. Jedinica područne (regionalne) samouprave može biti osnivač javnih isporučitelja vodnih usluga koji isporučuju vodu namijenjenu ljudskoj potrošnji isključivo drugim isporučiteljima vodnih usluga. U tom slučaju jedinica područne (regionalne) samouprave ima ovlasti i obveze koje po ovom Zakonu ima jedinica lokalne samouprave u djelatnostima javne vodoopskrbe.
Zakon o cestama,
(“Narodne novine”, broj 84/11, 22/13, 54/13, 148/13, 92/14, 110/19, 144/21, 114/22, 114/22 i 04/23)
Zakonom o cestama uređuje se pravni status javnih i nerazvrstanih cesta, način njihova korištenja, razvrstavanje javnih cesta, planiranje građenja i održavanja javnih cesta, upravljanje javnim cestama, mjere za zaštitu javnih i nerazvrstanih cesta i prometa na njima, koncesije, financiranje i nadzor javnih cesta.
Javne ceste su ceste razvrstane kao javne ceste sukladno ovom Zakonu, koje svatko može slobodno koristiti na način i pod uvjetima određenim ovim Zakonom i drugim propisima, a  lokalne ceste su javne ceste koje povezuju sjedište grada, odnosno općine s naseljima s više od 50 stanovnika unutar grada ili općine, ceste u urbanom području koje povezuju gradske četvrti sa županijskim cestama, ceste koje povezuju susjedne gradske četvrti međusobno, a koje su razvrstane kao lokalne ceste sukladno ovom Zakonu.
Ukoliko su građevina ili instalacija u isključivom vlasništvu jedinice lokalne i područne (regionalne) samouprave, odnosno pravne osobe u vlasništvu ili pretežitom vlasništvu jedinice lokalne i područne (regionalne) samouprave, ne plaća se naknada sukladno odredbama ovoga Zakona.
Nerazvrstana cesta je javno dobro u općoj uporabi u vlasništvu jedinice lokalne samouprave na čijem se području nalazi. Nerazvrstana cesta se ne može otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetom da ne ometaju odvijanje prometa i održavanje nerazvrstane ceste. Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstane ceste. Nekretnina koja je izvlaštenjem, pravnim poslom ili na drugi način postala vlasništvo jedinice lokalne samouprave, a lokacijskom dozvolom je predviđena za građenje nerazvrstane ceste, ne može se otuđiti. Nerazvrstana cesta upisuje se u zemljišne knjige kao javno dobro u općoj uporabi i kao neotuđivo vlasništvo jedinice lokalne samouprave. Kada je trajno prestala potreba korištenja nerazvrstane ceste ili njezinog dijela može joj se ukinuti status javnog dobra u općoj uporabi, a nekretnina kojoj prestaje taj status ostaje u vlasništvu jedinice lokalne samouprave. Odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave. Odluka se dostavlja nadležnom sudu radi provedbe brisanja statusa javnog dobra u općoj uporabi nerazvrstane ceste u zemljišnoj knjizi.
Prijedlog za izvlaštenje nekretnine radi građenja, rekonstrukcije i održavanja nerazvrstane ceste podnosi jedinica lokalne samouprave ili u ime i za račun jedinice lokalne samouprave pravna osoba koja je ovlaštena upravljati nerazvrstanom cestom sukladno propisima ovoga Zakona. Vlasnik izvlaštene nekretnine radi građenja, rekonstrukcije i održavanja nerazvrstanih cesta ima pravo na novčanu naknadu sukladno zakonu kojim je uređeno izvlaštenje, a može mu se umjesto novčane naknade dati u vlasništvo druga odgovarajuća nekretnina u vlasništvu jedinice lokalne samouprave. Jedinica lokalne samouprave, odnosno pravna osoba koja je ovlaštena upravljati nerazvrstanom cestom sukladno propisima, može stupiti u posjed nekretnine izvlaštene radi građenja, rekonstrukcije ili održavanja nerazvrstane ceste i prije pravomoćnosti rješenja o izvlaštenju, ako joj je to odobreno rješenjem o stupanju u posjed nekretnine prije pravomoćnosti rješenja o izvlaštenju. Rješenje o stupanju u posjed donosi se na zahtjev jedinice lokalne samouprave, odnosno pravne osobe ako je rješenje o izvlaštenju izvršno, te ako je uz zahtjev za donošenje tog rješenja priložen dokaz da je prijašnjem vlasniku isplaćena naknada sukladno zakonu kojim se propisuje izvlaštenje, da mu je navedena naknada stavljena na raspolaganje ili da je odbio primiti navedenu naknadu. Jedinica lokalne samouprave može osnovati trgovačko društvo u svom vlasništvu radi obavljanja poslova upravljanja i održavanja nerazvrstanih cesta te poslova građenja nerazvrstanih cesta uz odgovarajuću primjenu odredbi Zakona. Jedinica lokalne samouprave vodi jedinstvenu bazu podataka o nerazvrstanim cestama na svom području. Građenje, rekonstrukcija i održavanje nerazvrstane ceste financira se iz proračuna jedinice lokalne samouprave, komunalne naknade i komunalnog doprinosa prema propisima koji uređuju komunalno gospodarstvo, naknada za osnivanje prava služnosti, prava građenja i prava zakupa na nerazvrstanoj cesti i iz drugih izvora.
Jedinica lokalne samouprave uređuje vrste, opseg i rokove izvođenja radova redovitog i izvanrednog održavanja nerazvrstanih cesta, kontrolu i nadzor nad izvođenjem tih radova te propisuje prekršajne odredbe. Jedinica lokalne samouprave uređuje zaštitu nerazvrstanih cesta uz odgovarajuću primjenu odredbi Zakona te propisuje prekršajne odredbe. Dozvolu za izvanredni prijevoz izdaje jedinica lokalne samouprave, odnosno pravna osoba koja je ovlaštena upravljati nerazvrstanom cestom kada se izvanredni prijevoz obavlja na nerazvrstanoj cesti. Sredstva za izdavanje dozvole uplaćuju se na račun jedinice lokalne samouprave, odnosno pravne osobe koja je ovlaštena upravljati nerazvrstanom cestom. Dozvolu za izvanredni prijevoz izdaje pravna osoba koja upravlja javnom cestom a sredstva se uplaćuju na račun pravne osobe koja upravlja javnom cestom za izvanredni prijevoz koji se treba obaviti na javnoj cesti i na račun jedinice lokalne samouprave, odnosno pravne osobe koja je ovlaštena upravljati nerazvrstanom cestom za izvanredni prijevoz koji se treba obaviti na nerazvrstanoj cesti. Ceste koje se na dan stupanja na snagu ovoga Zakona koriste za promet vozila po bilo kojoj osnovi i koje su pristupačne većem broju korisnika, a koje nisu razvrstane kao javne ceste u smislu ovoga Zakona, postaju nerazvrstane ceste. U skladu s navedenim, postojeći upisi u zemljišnim knjigama nerazvrstanih cesta u vlasništvu jedinice lokalne samouprave zamijenit će se po službenoj dužnosti upisom nerazvrstane ceste javnog dobra u općoj uporabi kao neotuđivog vlasništva jedinice lokalne samouprave. Nerazvrstane ceste izgrađene do dana stupanja na snagu Zakona o cestama („Narodne novine“, broj 84/11, 22/13, 54/13, 148/13, 92/14, 110/19, 144/22, 114/22 i 04/23), koje nisu evidentirane u katastru ili nije evidentirano njihovo stvarno stanje, evidentiraju se u katastru na temelju geodetskog elaborata izvedenog stanja nerazvrstane ceste, a koji pribavlja i nadležnom tijelu za katastar dostavlja jedinica lokalne samouprave, odnosno pravna osoba koja je ovlaštena upravljati nerazvrstanom cestom sukladno odredbama ovoga Zakona i rješenja nadležnog zemljišnoknjižnog suda o provedbi prijavnog lista. Nerazvrstane ceste upisat će se u zemljišnu knjigu kao javno dobro u općoj uporabi, kao neotuđivo vlasništvo jedinice lokalne samouprave uz upis pravne osobe koja upravlja javnom cestom, bez obzira na postojeće upise u zemljišnoj knjizi. Nekretnine koje su prema ovom Zakonu nerazvrstane ceste i bile su u uporabi kao nerazvrstane ili javne ceste prije 1. siječnja 1997. godine, javno su dobro u općoj uporabi u neotuđivom vlasništvu jedinice lokalne samouprave na čijem se području nalaze.
Zakon o šumama,
(“Narodne novine”, broj 68/18, 115/18, 98/19, 32/20 i 145/20)
Zakonom o šumama uređuje se sustav i način upravljanja, gospodarenja, korištenja i raspolaganja šumama i šumskim zemljištima na načelima održivoga gospodarenja, ekonomske i ekološke prihvatljivosti te socijalne odgovornosti. 
Načelom učinkovitosti upravljanja šumama i šumskim zemljištima osigurava se ispunjavanje trenutne i buduće odgovarajuće ekološke, gospodarske i društvene funkcije na lokalnoj, nacionalnoj i globalnoj razini, kao javnog interesa, uvažavajući socioekonomsku važnost šuma i šumskih zemljišta Republike Hrvatske.
Šumoposjednik je svaka pravna ili fizička osoba koja kao vlasnik i/ili posjednik gospodari šumom i/ili šumskim zemljištem. Između ostalog šumoposjednik je i pravna osoba čiji je osnivač i vlasnik jedinica lokalne samouprave, a kojoj je odlukom Vlade iz članka 16. stavka 3. ovog Zakona o šumama povjereno gospodarenje šumom. Urbane šume kao šumu posebne namjene proglašava Ministarstvo na zahtjev zainteresiranih tijela državne uprave, jedinica lokalne samouprave i pravnih osoba čiji je osnivač Republika Hrvatska.
Urbane šume unutar obuhvata kampova, igrališta za golf i drugih sportsko-rekreacijskih područja Ministarstvo može proglasiti na zahtjev zainteresiranih tijela državne uprave, jedinica lokalne samouprave i pravnih osoba čiji je osnivač Republika Hrvatska, u skladu s prostornim planovima.
Zakon o javno-privatnom partnerstvu,
(“Narodne novine”, broj 78/12, 152/14, 114/18)
Ovaj zakon uređuje postupak predlaganja i odobravanja prijedloga projekata javno-privatnog partnerstva, praćenje provedbe projekata javno-privatnog partnerstva, sadržaj ugovora o javno-privatnom partnerstvu, pitanja projekata javno-privatnog partnerstva male vrijednosti te druga bitna pitanja. U smislu Zakona javno-privatno partnerstvo dugoročan je ugovorni odnos između javnog i privatnog partnera predmet kojeg je izgradnja i/ili rekonstrukcija i održavanje javne građevine u svrhu pružanja javnih usluga iz okvira nadležnosti javnog partnera.
Zakon o poljoprivrednom zemljištu,
(“Narodne novine”, broj 20/18, 115/18, 98/19 i 57/22)
Zakon o poljoprivrednom zemljištu uređuje: održavanje i zaštita poljoprivrednog zemljišta, korištenje poljoprivrednog zemljišta, promjena namjene poljoprivrednog zemljišta i naknada, raspolaganje poljoprivrednim zemljištem u vlasništvu Republike Hrvatske i Zemljišni fond.
Poljoprivrednim zemljištem smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare, kao i drugo zemljište koje se može privesti poljoprivrednoj proizvodnji. Pojedino zemljište izvan građevinskog područja koje je po načinu uporabe u katastru opisano kao oranica, vrt, livada, pašnjak, voćnjak, maslinik, vinograd, trstik i močvara, a u naravi je zapušteno poljoprivredno zemljište koje se može privesti poljoprivrednoj proizvodnji uz troškove koji su manji od tržišne vrijednosti ili ukupnog iznosa zakupnine kroz cijelo vrijeme trajanja zakupa toga zemljišta, a koje je dio šumskogospodarskog područja može se izdvojiti iz šumskogospodarskog područja sukladno posebnom propisu iz upravnog područja šumarstva.
Fizičke i pravne osobe mogu jedinici lokalne samouprave odnosno Gradu Zagrebu podnijeti prijedlog za podnošenje zahtjeva za izdvajanje poljoprivrednog zemljišta iz šumskogospodarskog područja nadležnom ministarstvu za poslove šumarstva a koje podnosi jedinica lokalne samouprave odnosno Grad Zagreb.
Jedinice lokalne samouprave ne mogu raspolagati poljoprivrednim zemljištem u vlasništvu države prije donošenja Programa raspolaganja poljoprivrednim zemljištem na koji je Ministarstvo dalo suglasnost.
Program raspolaganja poljoprivrednim zemljištem u vlasništvu države treba sadržavati:
ukupnu površinu poljoprivrednog zemljišta u vlasništvu države na području jedinice lokalne samouprave,
podatke o dosadašnjem raspolaganju poljoprivrednim zemljištem u vlasništvu države na području jedinice lokalne samouprave i vrstu proizvodnje na istom,
površine određene za povrat i za zamjenu kada nije moguć povrat imovine oduzete za vrijeme jugoslavenske komunističke vladavine,
površine određene za prodaju, jednokratno, maksimalno do 25% ukupne površine poljoprivrednog zemljišta u vlasništvu države,
površine određene za zakup,
površine određene za zakup za ribnjake,
površine određene za zakup zajedničkih pašnjaka,
površine određene za ostale namjene, odnosno površine koje se mogu privesti nekoj drugoj nepoljoprivrednoj namjeni, jednokratno, maksimalno do 5% ukupne površine poljoprivrednog zemljišta u vlasništvu države.
Jedinica lokalne samouprave određuje u svom Programu ograničenje maksimalne površine koja se može dati u zakup pojedinoj fizičkoj ili pravnoj osobi. Odluku o izboru najpovoljnije ponude za zakup donosi općinsko vijeće. 
Sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom prihod su državnog proračuna 25%, 10% proračuna jedinice područne (regionalne) samouprave i 65% proračuna jedinice lokalne samouprave odnosno Grada Zagreba, na čijem se području poljoprivredno zemljište nalazi.
Jedinice lokalne samouprave odnosno Grad Zagreb mogu sklopiti ugovor o privremenom korištenju poljoprivrednog zemljišta u vlasništvu države s fizičkim ili pravnim osobama na njihov zahtjev i to s dosadašnjim korisnicima kojima su istekli ugovori za poljoprivredno zemljište u vlasništvu države i koji su u mirnom posjedu istog.
Odluku o raspisivanju javnog natječaja za prodaju poljoprivrednog zemljišta u vlasništvu države donosi predstavničko tijelo jedinice lokalne samouprave na čijem se području zemljište nalazi uz prethodno mišljenje županije i suglasnost Ministarstva.
Evidenciju ugovora i naplate po ugovoru o prodaji, davanju u zakup, zakup za ribnjake, zakup zajedničkih pašnjaka, o privremenom raspolaganju, zamjeni, davanju na korištenje bez javnog natječaja, razvrgnuću suvlasničke zajednice, osnivanju prava građenja i osnivanju prava služnosti s obročnom otplatom kupoprodajne cijene, ugovoru o koncesiji i prioritetnoj koncesiji za poljoprivredno zemljište, ugovoru o dugogodišnjem zakupu poljoprivrednog zemljišta i dugogodišnjem zakupu za ribnjake koji su sklopljeni do stupanja na snagu ovoga Zakona vode jedinice lokalne samouprave odnosno Grad Zagreb na čijem se području zemljište nalazi.
Zakon o zakupu i kupoprodaji poslovnog prostora,
(“Narodne novine”, broj 125/11, 64/15 i 112/18)
Zakon o zakupu i kupoprodaji poslovnog prostora uređuju zasnivanje i prestanak zakupa poslovnoga prostora te međusobna prava i obveze zakupodavca i zakupnika, kao i kupoprodaju poslovnoga prostora u vlasništvu Republike Hrvatske, županije, Grada Zagreba, grada ili jedinice lokalne i područne (regionalne) samouprave sadašnjem zakupniku, odnosno sadašnjem korisniku.
Poslovni prostor u vlasništvu Republike Hrvatske i jedinice lokalne i područne (regionalne) samouprave te pravnih osoba u njihovu vlasništvu ili pretežitom vlasništvu daje se u zakup putem javnog natječaja, a iznimno ugovor o zakupu poslovnoga prostora sklapa se bez javnog natječaja kada ga sklapaju međusobno Republika Hrvatska i jedinica lokalne i područne (regionalne) samouprave te pravne osobe u vlasništvu ili pretežitom vlasništvu Republike Hrvatske odnosno pravne osobe u vlasništvu ili pretežitom vlasništvu jedinice lokalne i područne (regionalne) samouprave, ako je to u interesu i cilju općeg, gospodarskog i socijalnog napretka njezinih građana. Odredbe se odnose i na poslovni prostor koji je još uvijek upisan u zemljišnim knjigama kao društveno vlasništvo na kojem Republika Hrvatska i jedinice lokalne i područne (regionalne) samouprave i druge pravne osobe imaju pravo raspolaganja ili korištenja.
Poslovni prostor u vlasništvu jedinice lokalne i područne (regionalne) samouprave može se prodati sadašnjem zakupniku koji ima sklopljen ugovor o zakupu i koji obavlja u tom prostoru dopuštenu djelatnost, ako taj prostor koristi bez prekida u trajanju od najmanje 5 godina, koji uredno ispunjava sve obveze iz ugovora o zakupu i druge financijske obveze prema jedinici lokalne i područne (regionalne) samouprave, ili sadašnjem korisniku poslovnoga prostora koji nema sklopljen ugovor o zakupu i koji obavlja u tom prostoru dopuštenu djelatnost, a protiv kojega se ne vodi postupak radi ispražnjena i predaje poslovnoga prostora te koristi taj prostor bez prekida u trajanju od najmanje 5 godina, pod uvjetima i u postupku propisanim ovim Zakonom i u skladu s odlukama koje će donijeti nadležna tijela jedinica lokalne i područne (regionalne) samouprave, a koje se donose na prijedlog čelnika jedinica lokalne i područne (regionalne) samouprave i koje se javno objavljuju.
Zahtjevi za kupnju poslovnoga prostora u vlasništvu jedinica lokalne i područne (regionalne) samouprave tijelu nadležnom za njihovo raspolaganje određenom propisom u ustrojstvu lokalne i područne (regionalne) samouprave. Odluku o kupoprodaji poslovnoga prostora u vlasništvu jedinice lokalne (regionalne) samouprave sadašnjem zakupniku odnosno sadašnjem korisniku donosi predstavničko tijelo jedinice lokalne i područne (regionalne) samouprave, ovisno o vrijednosti poslovnoga prostora. Poslovni prostor ne može se prodati fizičkoj ili pravnoj osobi koja ima dospjelu nepodmirenu obvezu prema državnom proračunu, jedinicama lokalne i područne (regionalne) samouprave, zaposlenicima i dobavljačima, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.
Jedinice lokalne i područne (regionalne) samouprave u skladu sa ovim Zakonom donose svoje opće akte koji će pobliže urediti kupoprodaju poslovnoga prostora u njihovo vlasništvu.
[bookmark: _Toc13]4.2. Nekretnine u vlasništvu Republike Hrvatske na području Općine Cerna
S nekretninama u vlasništvu Republike Hrvatske, u odnosu na zahtjeve Općine Cerna, postupalo se uglavnom na način da se udovoljavalo zahtjevima Općine Cerna te su im nekretnine darovane u svrhu izgradnje infrastrukturnih objekata, odnosno drugih objekata kojima se podizao obrazovni, kulturni ili drugi standard sukladno Zakonu o uređivanju imovinskopravnih odnosa u svrhu izgradnje infrastrukturnih građevina, Zakonu o upravljanju državnom imovinom te Uredbi o darovanju nekretnina u vlasništvu Republike Hrvatske.
Osnova za aktivaciju, dosad neaktivne, imovine su projekti kojima je nositelj Općina Cerna i donošenje prostornih planova od strane jedinica lokalne i područne (regionalne) samouprave. Sukladno odredbama Zakona o upravljanju državnom imovinom jedinice lokalne i područne (regionalne) samouprave dužne su u postupku izrade i donošenja prostornog plana županije i prostornog plana uređenja općine dostaviti Ministarstvu odluku o izradi toga plana a donesen je i novi Zakon o središnjem registru državne imovine. 
Središnji registar predstavlja sveobuhvatnu i cjelovitu, metodološki standardiziranu i kontinuirano ažuriranu evidenciju državne imovine. Pod pojmom državne imovine podrazumijeva se sva nefinancijska i financijska imovina države i to: imovina u vlasništvu Republike Hrvatske, imovina jedinica lokalne, odnosno područne (regionalne) samouprave, imovina trgovačkih društava, zavoda i drugih pravnih osoba čiji je osnivač Republika Hrvatska i/ili jedinica lokalne, odnosno područne (regionalne) samouprave, imovina ustanova kojima je jedan od osnivača Republika Hrvatska i/ili jedinica lokalne, odnosno područne (regionalne) samouprave, imovina ustanova kojima je jedan od osnivača ustanova čiji je osnivač Republika Hrvatska i/ili jedinica lokalne, odnosno područne (regionalne) samouprave i imovina pravnih osoba s javnim ovlastima te pojavni oblici državne imovine koji su tim pravnim osobama na temelju posebnog propisa ili pravnog posla dani na upravljanje ili korištenje.
Sukladno Zakonu o uređivanju imovinskopravnih odnosa, u svrhu izgradnje infrastrukturnih građevina, osiguravaju se pretpostavke za učinkovitije provođenje projekata, vezano za izgradnju infrastrukturnih građevina od interesa za Republiku Hrvatsku i u interesu jedinica lokalne i područne (regionalne) samouprave, radi uspješnijeg sudjelovanja u kohezijskoj politici Europske unije i u korištenju sredstava iz fondova Europske unije.
[bookmark: _Toc14]4.3. Zemljišta u vlasništvu Općine Cerna
Od nekretnina u vlasništvu Općine Cerna važnu ulogu imaju građevinska zemljišta. Građevinsko zemljište je definirano kao „zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene“. Građevinsko zemljište u vlasništvu Općine Cerna predstavlja veliki potencijal za buduće investitore. Stoga je nužno ono zemljište koje je prostornim planom predviđeno za gradnju urediti i učiniti sposobnim za gradnju te dalje s istim raspolagati sukladno odredbama važećih zakona koji uređuju navedenu problematiku.
U portfelju nekretnina u vlasništvu Općine važan udio čini zemljište koje predstavlja velik potencijal za investicije i ostvarivanje ekonomskog rasta. Preduvjet za valoriziranje navedenog potencijala zahtijeva točne podatke o imovini, odnosno usklađivanje stvarnog stanja sa stanjem u zemljišnim knjigama i katastru.  Za svaku pojedinačnu česticu potrebno je izvršiti provjeru statusa radi eventualnog upisa na ime Općine.
Zemljišta koja su nekada bila u društvenom vlasništvu, a nalazila su se na dan stupanja na snagu Zakona o poljoprivrednom zemljištu tj. 24. srpnja 1991. godine, u građevinskom području, u principu su danas vlasništvo Općine. Poseban problem su čestice koje su 1991. godine samo dijelom bile u građevinskom području. Za iste je potrebno izraditi elaborat cijepanja te pokrenuti postupak nagodbe sa nadležnim Državnim odvjetništvom, što osim vremena zahtijeva i znatna materijalna sredstva. Također, problem je nemogućnost ishođenja uvjerenja od nadležnog ureda za prostorno uređenje i gradnju o statusu određenih nekretnina na dan stupanja na snagu Zakona o poljoprivrednom zemljištu, zbog nedostatka dokumentacije. 
Građevinsko zemljište je definirano kao „zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene“. Građevinsko zemljište u vlasništvu Općine predstavlja veliki potencijal za buduće investitore. Stoga je nužno ono zemljište koje je prostornim planom predviđeno za gradnju urediti i učiniti sposobnim za gradnju te dalje s istim raspolagati sukladno odredbama važećih zakona.
Uređenje građevinskog zemljišta obuhvaća:
prikupljanje tehničke dokumentacije, rješavanje imovinsko-pravnih odnosa i ishođenje dozvola potrebnih za provedbu radova na uređenju građevinskih zemljišta,
osiguranje sredstava za uređenje građevinskog zemljišta u proračunu,
građenje odnosno rekonstrukciju komunalne infrastrukture prema posebnom zakonu,
sanaciju terena u naselju (odvodnjavanje, izravnavanje, osiguranje zemljišta i sl.),
iniciranje i organizaciju suradnje s pravnim osobama s javnim ovlastima i drugim subjektima u čijem je djelokrugu, prema posebnim zakonima, građenje građevina prometne, vodne, elektroopskrbne i telekomunikacijske infrastrukture i dr.
Krajnji cilj uređenja građevinskih zemljišta jest djelovanje sukladno dokumentima prostornog uređenja, odnosno izgradnja, a kao posljedica izgradnje, poticanje naseljavanja te podizanje kvalitete života i rada na području Općine.
Ono zemljište koje je u vlasništvu Općine, a koje prema svojoj kulturi predstavlja poljoprivredno zemljište odnosno nalazi se van granica građevinskog područja, mora se održavati pogodnim za poljoprivrednu proizvodnju. Da bi se taj cilj ostvario, po iskazanom interesu zainteresiranih subjekata, za zemljišta je potrebno raspisivati javne pozive i ista davati u zakup za poljoprivrednu obradu. Prilikom raspolaganja poljoprivrednim zemljištem, Općina se treba pridržavati odredaba Zakona o poljoprivrednom zemljištu u dijelu i na način kako je određeno raspolaganje poljoprivrednim zemljištem u vlasništvu Republike Hrvatske. Raspolaganje zemljištem vrši se isključivo temeljem provedenih javnih natječaja, osim u slučajevima kada je to posebnim zakonima drugačije uređeno. Javni natječaji za prodaju objavljuju se kako u javnim glasilima, tako i na web stranici i oglasnoj ploči Općine. Prihodi od zemljišta se u poslovnim knjigama iskazuju za one nekretnine koje su prodane putem javnih natječaja i temeljem sklopljenih ugovora dane u zakup.
Raspolaganje zemljištem dakle, provodi se javnim prikupljanjem ponuda, koji je upućen neodređenom krugu osoba, i to prema unaprijed određenim uvjetima. Općina može, iznimno od prethodno navedenih načina raspolaganja nekretninama, raspolagati nekretninama bez javnog nadmetanja ili bez javnog prikupljanja ponuda, po tržišnoj vrijednosti, ako pravo vlasništva na nekretninama kojima upravlja Općina stječu Republika Hrvatska i jedinice lokalne i područne (regionalne) samouprave, te pravne osobe u vlasništvu ili pretežitom vlasništvu Republike Hrvatske, odnosno pravne osobe u vlasništvu ili pretežitom vlasništvu jedinice lokalne i područne (regionalne) samouprave, ako je to u interesu i cilju općega gospodarskog i socijalnog napretka njezinih građana.
Općina može prodati nekretnine - zemljište bez provedbe javnog natječaja, po tržišnoj vrijednosti:
osobi kojoj je dio tog zemljišta potreban za formiranje neizgrađene građevne čestice u skladu s lokacijskom dozvolom ili detaljnim planom uređenja, ako taj dio ne prelazi 20% površine planirane građevne čestice i
osobi koja je na zemljištu u svom vlasništvu, bez građevinske dozvole ili drugog odgovarajućeg akta nadležnog tijela državne uprave, izgradila građevinu u skladu s detaljnim planom uređenja ili lokacijskom dozvolom, a nedostaje joj do 20 % površine planirane građevne čestice, pod uvjetom da se obveže da će u roku od jedne godine od dana sklapanja kupoprodajnog ugovora ishoditi građevinsku dozvolu.
Općina kroz razdoblje 2023.-2028. mora pojačati radnje u cilju upisa prava vlasništva svojih nekretnina u zemljišnim knjigama.
Sve uknjižene nekretnine moraju odmah biti upisane u bazu podataka zajedno sa svim podacima koje opisuju predmetnu nekretninu. Prosječna cijena nekretnina u pripadajućoj katastarskoj općini služiti će za utvrđivanje knjigovodstvene cijene nekretnina. Radi optimiziranja troškova, tržišna vrijednost nekretnine od strane ovlaštenih osoba ili tijela izrađivati će se prilikom sklapanja pravnih poslova u svezi sa točno određenom nekretninom.
Ukoliko je moguće, ciljeve iz ove strategije potrebno je ostvarivati ne prodajom nekretnina, već sklapanjem drugih pravnih poslova (pravo građenja, zakup). U svrhu provođenja ciljeva ove strategije, potrebno je izraditi novu Odluku o raspolaganju i upravljanju nekretninama u vlasništvu Općine Cerna, usklađenu sa ovom strategijom te relevantnim pravnim propisima.
Uređenje građevinskog zemljišta obuhvaća:
prikupljanje tehničke dokumentacije, rješavanje imovinsko pravnih odnosa i ishođenje dozvola potrebnih za provedbu radova na uređenju građevinskih zemljišta,
osiguranje sredstava za uređenje građevinskog zemljišta u Proračunu Općine Cerna,
građenje odnosno rekonstrukciju komunalne infrastrukture prema posebnom zakonu,
sanaciju terena u naselju (odvodnjavanje, izravnavanje, osiguranje zemljišta i sl.),
iniciranje i organizaciju suradnje s pravnim osobama s javnim ovlastima i drugim subjektima u čijem je djelokrugu, prema posebnim zakonima, građenje građevina prometne, elektroopskrbne i telekomunikacijske infrastrukture te zdravstvenih, obrazovnih, upravnih i drugih javnih građevina potrebnih za život i rad u jedinici lokalne samouprave.
Krajnji cilj uređenja građevinskih zemljišta jest djelovanje sukladno dokumentima prostornog uređenja, odnosno izgradnja, a kao posljedica izgradnje poticanje naseljavanja te podizanje kvalitete života i rada na području Općine Cerna.
Zakonski propisi kojima je uređeno upravljanje i raspolaganje građevinskim zemljištem u vlasništvu Republike Hrvatske:
1. Zakon o upravljanju i raspolaganju imovinom u vlasništvu Republike Hrvatske, 
(“Narodne novine”, broj 94/13, 18/16, 89/17, 52/18 i 112/18),
2. Zakon o uređivanju imovinskopravnih odnosa u svrhu izgradnje infrastrukturnih građevina, 
(“Narodne novine”, broj 80/11 i 144/21)
Ono zemljište koje je u vlasništvu Općine Cerna, a koje prema svojoj kulturi predstavlja poljoprivredno zemljište, mora se održavati pogodnim za poljoprivrednu proizvodnju do privođenja istog namjeni određenoj dokumentom prostornog uređenja Općine Cerna. Da bi se taj cilj ostvario, a po iskazanom interesu zainteresiranih subjekata, za zemljišta je potrebno raspisivati javne pozive i ista davati u zakup za poljoprivrednu obradu. Prilikom raspolaganja poljoprivrednim zemljištem, Općina Cerna se mora pridržavati odredaba Zakona o poljoprivrednom zemljištu na način kako je određeno za raspolaganje poljoprivrednim zemljištem u vlasništvu Republike Hrvatske. Sređenost i usklađenost zemljišnoknjižnog i katastarskog stanja osnova je za daljnja raspolaganja nekretninama.	
[bookmark: _Toc15]4.4. Poslovni prostori u vlasništvu Općine Cerna
Općina Cerna ima u vlasništvu poslovne prostore. Svi poslovni prostori su u upotrebljivom stanju. Za sve poslovne prostore u vlasništvu Općine Cerna sklopljeni su ugovori o zakupu poslovnog prostora na različite vremenske periode i uz različite cijene zakupa, sukladno općem aktu. Pritom je vođeno računa o djelatnostima koje se obavljaju u poslovnom prostoru pa je najniža cijena određena za one poslovne prostore koji se koriste radi društveno korisnog rada kao i za djelatnosti neprofitnog karaktera dok je za tržišne djelatnosti određena tržišna cijena zakupa.
Općina u vlasništvu te pod upravljanjem ima poslovne prostore koji se sukladno pozitivnim pravnim propisima daju u zakup ili na korištenje. Za većinu poslovnih prostora se plaća zakupnina, a ostale prostore koriste udruge te tijela Općine i Republike Hrvatske. Poslovni prostori se daju u zakup putem javnog natječaja u skladu sa postojećom regulativom, u trajanju najmanje od 1 godine, a najduže do 5 godina. Iznimno, poslovni prostor se može dati i na dulji rok, ako je natječajem objavljena potreba za značajnim ulaganjima u poslovni prostor ili iz drugih opravdanih razloga, a po prethodnoj odluci općinskog načelnika. 
Početna cijena zakupnine na javnom natječaju određuje se u skladu s općim aktom.
Stanje poslovnih prostora koji se daju u zakup je zadovoljavajuće.
Sukladno Zakonu i Odluci Općine, Općina može poslovni prostor u svom vlasništvu prodati sadašnjem zakupniku poslovnog prostora, koji uredno izvršava sve obveze iz ugovora o zakupu i druge financijske obveze prema Općini, na temelju popisa poslovnih prostora koji su predmet kupoprodaje i koji će se javno objaviti. Pod sadašnjim zakupnikom smatra se zakupnik poslovnog prostora koji ima sklopljen ugovor o zakupu i koji obavlja u tom prostoru dopuštenu  djelatnost, ako taj prostor koristi neprekidno u trajanju od najmanje pet godina. Nadalje, pravo na kupnju poslovnog prostora  može ostvariti zakupnik koji se nalazi u zakupnom odnosu s Općinom u trajanju kraćem od pet  godina ako je podmirio sve obveze iz ugovora o zakupu i druge obveze prema općinskom proračunu, a koji je prije toga bio u zakupnom odnosu s Općinom u ukupnom neprekinutom trajanju od najmanje pet godina, ili kao nasljednik obrtnika nastavio vođenje obrta ili kao član obiteljskog domaćinstva preuzeo obrt, a bio je u zakupnom odnosu s Općinom u ukupnom neprekinutom trajanju od najmanje pet godina, u koje vrijeme se uračunava i vrijeme zakupa njegova prednika, ili je morao napustiti poslovni prostor koji je koristio zbog povrata toga prostora u vlasništvo prijašnjem vlasniku, a do tada je bio u zakupu u neprekinutom trajanju od najmanje pet godina.
Ukoliko sadašnji zakupnik poslovnog prostora u potpunosti izvršava svoje obveze iz ugovora o zakupu, Općina mu je dužna samoinicijativno ili na zahtjev zakupnika ponuditi sklapanje novog ugovora o zakupu na određeno vrijeme, ne duže od pet godina, osim ako je Općini taj prostor potreban radi obavljanja njegove djelatnosti. Većina zakupnika s kojima Općina ima sklopljene važeće ugovore o zakupu su višegodišnji zakupnici kojima Općina u zakonskim rokovima nudi produženje ugovora, a oni prihvaćaju ponude i sklapaju nove ugovore o zakupu.
Cilj Općine je da u idućem četverogodišnjem razdoblju sve poslovne prostore koje su njezino vlasništvo uknjiži na svoje ime u zemljišnim knjigama, bez obzira na poteškoće koje su opisane. Nadalje, cilj je što više poslovnih prostora staviti u funkciju, sagledavajući cjelokupni učinak na lokaciju na kojoj se poslovni prostor nalazi, stavljajući poseban naglasak na otvaranje novih radnih mjesta. Ukoliko je ikako moguće, ciljeve utvrđene općim smjernicama potrebno je ostvariti davanjem u zakup, a ne prodajom poslovnih prostora. Potrebno je nastaviti kontinuirano održavanje poslovnih prostora, napose onih koji nisu u komercijalnoj uporabi.
	Režijske troškove za sve poslovne prostore plaćaju korisnici prostora. Sukladno odredbama članaka 32. i 33. Zakona o udrugama (“Narodne novine”, broj 74/14, 70/17 i 98/19 i 151/22) programi i projekti od interesa za opće dobro u Republici Hrvatskoj koje provode udruge mogu se financirati, između ostaloga i iz proračuna jedinica lokalne i područne (regionalne samouprave) koje financiraju i ugovaraju provedbu programa i projekata od interesa za opće dobro na temelju provedenog javnog poziva odnosno natječaja ili na temelju posebnog propisa o financiranju javnih potreba. 
	Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koju provode udruge (“Narodne novine”, broj 26/15) propisani su kriteriji, mjerila i postupci koje jedinice lokalne i područne (regionalne) samouprave raspolažući sredstvima iz javnih izvora primjenjuju prilikom financiranja i ugovaranja programa i/ili projekata od interesa za opće dobro koje provode udruge. Prema odredbama članka 6. navedene Uredbe, financiranje programa i projekata provodi se putem javnog natječaja, a osim navedenog javni natječaj se objavljuje za financiranje, odnosno sufinanciranje dodjele nefinancijske podrške u pravima, pokretninama i nekretninama namijenjenih udrugama koje provode programe i projekte.
	Prema odredbi članka 6. stavka 2. Zakona o zakupu i kupoprodaji poslovnog prostora, ugovor o zakupu poslovnoga prostora sklapa se bez javnog natječaja kada ga sklapaju međusobno Republika Hrvatska i jedinice lokalne samouprave odnosno jedinice područne (regionalne) samouprave te pravne osobe u vlasništvu ili pretežitom vlasništvu Republike Hrvatske, odnosno pravne osobe u vlasništvu ili pretežitom vlasništvu jedinice lokalne i područne (regionalne) samouprave, ako je to u interesu i cilju općega, gospodarskog i socijalnog napretka njezinih građana.
Zakonski propisi kojima je uređen zakup i kupoprodaja poslovnog prostora:
1. Zakon o zakupu i kupoprodaji poslovnog prostora,
(“Narodne novine”, broj 125/11, 64/15 i 112/18).   
[bookmark: _Toc16]4.5. Građevinsko i poljoprivredno zemljište u vlasništvu Općine Cerna
Općina Cerna je vlasnik građevinskog i poljoprivrednog zemljišta. Sve navedene čestice se uredno vode u registru nekretnina Općine Cerna i redovito ažuriraju. 
Aktivnosti u upravljanju i raspolaganju zemljištem u vlasništvu Općine Cerna podrazumijevaju i provođenje postupaka stavljanja tog zemljišta u funkciju različitim pravnim poslovima: prodajom, osnivanjem prava građenja i prava služnosti, rješavanjem imovinskopravnih odnosa, davanjem u zakup zemljišta te kupnjom građevinskog i poljoprivrednog zemljišta za korist Općine Cerna.
Problematika oko poljoprivrednih zemljišta u Republici Hrvatskoj pa tako i jedinica lokalne  samouprave, sastoji se od nesređenih imovinsko-pravnih odnosa, usitnjenosti, malih parcela i raspršenosti. To su glavni razlozi neučinkovitosti poljoprivredne proizvodnje. Na to se nadovezuje nemogućnost planskoga i sustavnoga planiranja i razvoja poljoprivrednoga gospodarstva. Program okrupnjavanja poljoprivrednoga zemljišta treba povećati prosječni poljoprivredni posjed u Hrvatskoj i površinu poljoprivrednoga zemljišta obiteljskih gospodarstava te smanjiti broj parcela. Kako bi se riješio ovaj problem donesen je novi Zakon o poljoprivrednom zemljištu prema kojem su jedinice lokalne samouprave i Grad Zagreb dužni donijeti program korištenja sredstava koja su prihod jedinica lokalne samouprave namijenjena isključivo za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta te su dužni Ministarstvu podnositi godišnje izvješće o ostvarivanju programa korištenja sredstava svake godine do 31. ožujka za prethodnu godinu. Jedinice lokalne samouprave  ovlaštene su bez naknade pristupiti podacima i koristiti podatke o poljoprivrednom zemljištu u vlasništvu države iz evidencije sudova, tijela državne uprave, zavoda i pravnih osoba čiji je osnivač Republika Hrvatska, kao i drugih javnih evidencija.
Jedinice lokalne samouprave ne mogu raspolagati poljoprivrednim zemljištem u vlasništvu države prije donošenja Programa na koji je Ministarstvo dalo suglasnost.
Ističe se potreba voditi računa o podnesenim zahtjevima za povrat, odnosno određivanje naknade za oduzetu imovinu temeljem Zakona o naknadi za imovinu oduzetu za vrijeme jugoslavenske komunističke vladavine, jer Republika Hrvatska zajedno s jedinicama lokalne (regionalne) samouprave može raspolagati samo onim zemljištem za koje je pribavljena potvrda da za isto nije podnesen zahtjev za povrat. 
Zakonski propisi kojima je uređeno upravljanje i raspolaganje građevinskim i poljoprivrednim zemljištem:
1. Zakon o poljoprivrednom zemljištu,
(“Narodne novine”, broj 20/18, 115/18, 98/19 i 57/22)
[bookmark: _Toc17]4.6. Nerazvrstane ceste u vlasništvu Općine Cerna
Nerazvrstane ceste su „ceste koje se koriste za promet vozilima i koje svatko može slobodno koristiti na način i pod uvjetima određenim Zakonom i drugim propisima, a koje nisu razvrstane kao javne ceste“. Nerazvrstane ceste su „javno dobro u općoj uporabi u neotuđivom vlasništvu jedinice lokalne samouprave“ i sve za koje je za sada bilo moguće, upisane su u takvom obliku u zemljišnim knjigama. 
Određeni dio nerazvrstanih cesta nije u zemljišnim knjigama te nije uknjižen na Općinu Cerna, a određeni dio nije ni evidentiran u katastru. Ucrtavanje i upis kontinuirano će se nastaviti i dalje sukladno financijskim mogućnostima Općine Cerna. Postupak za upis i evidenciju je izuzetno opsežan i tehnički složen te predstavlja značajno opterećenje kako za gradsku upravu tako i za nadležni katastar i sud, ali se na ovaj način pojednostavljeno vrši upis prava vlasništva na Općinu Cerna, bez dugotrajnog sudskog dokazivanja prava vlasništva.
Nerazvrstana cesta se ne može otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela Općine Cerna, pod uvjetom da ne ometaju odvijanje prometa i održavanje nerazvrstane ceste. Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstane ceste.
Nekretnina koja je izvlaštenjem pravnim poslom ili na drugi način postala vlasništvo Općine Cerna, a lokacijskom dozvolom je predviđena za građenje nerazvrstane ceste, ne može se otuđiti. Općina Cerna ima izrađen katastar nerazvrstanih cesta na području Općine Cerna s evidencijom postojećih nerazvrstanih cesta.
[bookmark: _Toc18]4.7. Sportski objekti
Prema odredbama Zakona o sportu („Narodne novine“, broj 141/22), sportski objekti i druge nekretnine u društvenom vlasništvu na kojima pravo korištenja imaju sportske organizacije, udruge i druge pravne osobe prelaze u vlasništvo gradova i općina na čijem se području nalaze, ukoliko nadležno gradsko odnosno općinsko vijeće donese akt o preuzimanju i/ili u vlasništvo županije pod propisanim uvjetima. 
S obzirom da je poželjno da Općina Cerna sustavno potiče i pomaže razvoj sportske djelatnosti potrebno je učinkovito gospodariti odnosno organizirati, financirati i upravljati sportskim objektima, a time i kvalitetno organizirati sport na lokalnoj razini. Da bi se sve navedeno ostvarilo, a s obzirom na dosadašnji način upravljanja sportskim objektima potrebno je poduzeti određene mjere njegovog poboljšanja i to:
zemljišnoknjižna uknjižba vlasništva na svim sportskim objektima, što će rezultirati sređenim vlasništvom sportskih objekata,
praćenje operativnih troškova za svaki objekt, što će rezultirati mogućnošću ocjene financijskog rezultata imovine i saniranje problematičnih jedinica provođenjem određenih mjera,
optimalizacija korištenja sportskih objekata, što će rezultirati unapređenjem načina upravljanja sportskim objektima; 	
očuvanje i moguće povećanje vrijednosti sportskog objekta uz osiguravanje njegove  sportske funkcije.
Općina Cerna je postupku donošenja općeg akata kojim će urediti upravljanje i korištenje sportskih objekata na svojem području.
[bookmark: _Toc19]4.8. Kulturna dobra
Kulturni objekti klasificirani su kao imovina koja omogućava određene aktivnosti koje jedinice lokalne samouprave podupire iz društvenih, socijalnih ili drugih razloga. Sa građevinama u vlasništvu Općine Cerna koje su u statusu kulturnog dobra postupa se u skladu s Zakonom o zaštiti i očuvanju kulturnih dobara, te se u skladu sa financijskim mogućnostima ista nastoje što bolje zaštititi i staviti u funkciju.  
Mjere za upravljanje kulturnim objektima su: 
završetak inventure i uknjižbe, a s čim se postiže ažuriranost i cjelovitost podataka te  jasan imovinsko-pravni status, 
uvođenje operativnih izvještaja, što će rezultirati mogućnošću ocjene financijskog rezultata imovine i saniranje problematičnih jedinica provođenjem primjerenih mjera.
[bookmark: _Toc20]4.9. Poslovni udjeli u trgovačkim društvima u vlasništvu Općine Cerna

	Općina Cerna će ažurirati objavljene podatke u Registru imenovanih članova - nadzornih odbora i uprava, te će u suradnji s trgovačkim društvima nastojati da se pravovremeno podnose prijedlozi za upis promjena u Sudski registar, budući da upis promjene podataka o nadzornom odboru i upravi u javnom sudskom registru nadležnog trgovačkog suda može zatražiti jedino društvo, te je tek nakon takva upisa podatak službeno verificiran i valjan za javnu upotrebu i objavu.
Općina Cerna će u okviru upravljanja (su)vlasničkim udjelom trgovačkih društava obavljala sljedeće poslove:
Kontinuirano prikupljati i analizirati izvješća o poslovanju dostavljena od trgovačkih društava
Sukladno Uredbi o izmjenama i dopunama uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila, predsjednici Uprava trgovačkih društava u vlasništvu odnosno suvlasništvu Općine Cerna do 31. ožujka tekuće godine za prethodnu godinu dostavljaju općinskom načelniku Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana. Predsjednik Uprave trgovačkog društva u vlasništvu odnosno suvlasništvu više jedinica lokalne i područne (regionalne) samouprave do 31. ožujka tekuće godine za prethodnu godinu, dostavlja Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu  financijskog upravljanja i kontrola za područja koja su bila revidirana čelniku, one jedinice lokalne i/ili područne (regionalne) samouprave koja ima najveći udio u vlasništvu odnosno suvlasništvu trgovačkog društva, a svim ostalim jedinicama lokalne i/ili područne (regionalne) samouprave koje imaju udjele u vlasništvu dostavlja na znanje presliku dostavljene dokumentacije. Iznimno, jedinice lokalne i područne (regionalne) samouprave koje imaju jednake udjele u vlasništvu odnosno suvlasništvu trgovačkog društva koje su zajednički osnovale, a od kojih niti jedna nema najveći udio u vlasništvu odnosno suvlasništvu i jedinice lokalne i područne (regionalne) samouprave moraju se međusobno dogovoriti kojoj od jedinica lokalne i područne (regionalne) samouprave predsjednik uprave trgovačkog društva dostavlja do 31. ožujka tekuće godine za prethodnu godinu, Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana. Jedinice lokalne i područne (regionalne) samouprave koje temeljem najvećeg udjela u vlasništvu odnosno suvlasništvu odnosno dogovora provjeravaju Izjave i Upitnike te Izvješće o otklonjenim slabostima i nepravilnostima utvrđenima prethodne godine koje im dostavljaju trgovačka društva u (su)vlasništvu više jedinica lokalne i područne (regionalne) samouprave kojima su osnivači više jedinica lokalne i područne (regionalne) samouprave o provedenim provjerama obavještavaju druge jedinice lokalne i područne (regionalne) samouprave koje imaju udjele u vlasništvu odnosno suvlasništvu, odnosno koje su osnivači.
Popunjavati i ažurirati Registar imenovanih članova nadzornih odbora i uprava društava te objavljivala podatke na Internet stranici.

Općina Cerna će provoditi aktivnosti:
u suradnji s ostalim vlasnicima odnosno trgovačkih društava provoditi natječaj za izbor direktora trgovačkih društava;
nakon analize stanja i poslovnih rezultata trgovačkih društava i održanih glavnih godišnjih skupština trgovačkih društava, unapređivati način, opseg, analiza i objavljivanje podataka;
sudjelovati na skupštinama trgovačkih društava i prati provedbu odluka skupština trgovačkih društava;
unaprijediti interni Registar imenovanih članova nadzornih odbora i uprava, uz poboljšanje ažurnosti. Registar imenovanih članova nadzornih odbora i uprava, postaviti na Internet stranici Općine Cerna kako bi bio dostupan javnosti;
provjeravati dostavljene Izjave o fiskalnoj odgovornosti;
osoba zadužena za nepravilnosti spremna je zaprimati obavijesti o nepravilnostima i sumnjama na prijevaru te poduzimati potrebne mjere i o tome obavještavati Državno odvjetništvo Republike Hrvatske i nadležno tijelo za nepravilnosti i prijevare pri Ministarstvu financija;
provjeravati da li se upravljanje trgovačkim društvima u vlasništvu odnosno suvlasništvu Općine Cerna obavlja transparentno i odgovorno, profesionalno i učinkovito u skladu sa Zakonom o trgovačkim društvima, što se osigurava kroz rad i izvještavanje predstavnika vlasnika odnosno u nadzornim odborima i skupštinama trgovačkih društava te uspostavom unutarnjih revizija i nadzora;
u smislu jačanja sprečavanja korupcije u trgovačkim društvima u vlasništvu odnosno suvlasništvu Općine Cerna upućivati trgovačkim društvima provjeru ovlasti glede sukoba interesa članova uprava i nadzornih odbora;
preporučiti trgovačkim društvima javnu objavu bitnih informacija na njihovim Internet stranicama. Bitne informacije koje bi trebale biti objavljenje na njihovim Internet stranicama su: ciljevi društva i informacije o njihovom ispunjavanju, vlasničku i glasačku strukturu trgovačkog društva, svaku financijsku pomoć (garancije, subvencije, preuzete obveze), popis gospodarskih subjekata s kojima su u sukobu interesa u smislu propisa o javnoj nabavi, donesen plan nabave u skladu s propisima o javnoj nabavi, registar ugovora o javnoj nabavi i okvirnih sporazuma koji sadrži podatke u skladu s propisima o javnoj nabavi;
preporučiti da se doneseni akti kojima se reguliraju obveze i odgovornosti trgovačkog društva transparentno objavljuju općoj javnosti i s tim povezani troškovi morali bi se pokriti na transparentan način.
[bookmark: _Toc21]4.10. Druga imovina Općine Cerna
Drugu imovinu Općine Cerna čine:	
nematerijalna imovina (projekti i elaborati), 
materijalna imovina (IT oprema, namještaj, uredska oprema i sl.),
sitan inventar,
nefinancijska imovina u pripremi,
novac u blagajni i banci,
potraživanja:
potraživanja za poreze: porez na potrošnju, porez na kuće za odmor 
potraživanja za prihode od imovine: za stanarinu, za zakup javne površine, za zakup poslovnog prostora, za spomeničku rentu, za koncesije
potraživanja za komunalne doprinose i naknade: komunalni doprinos, komunalna naknada stambeni prostor, komunalna naknada za poslovni prostor
vodni doprinos
potraživanja za prihode iz proračuna
potraživanja od prodaje građevinskih zemljišta
potraživanja od prodaje građevinskih objekata
zajmovi,
udjeli u glavnici,
obveze.
Sva se imovina upisuje u odgovarajuće financijske knjige osnovnih sredstava i sitnog inventara po kontima i amortizacijskim grupama sa naznačenom nabavnom i knjižnom vrijednosti. Jednom godišnje i to krajem godine radi se inventura imovine i usklađuju se vrijednosti te se vode i druge propisane evidencije.
	Stanje dokumentacije o nekretninama
Katastar – Državna geodetska uprava ima pouzdane i precizne podatke o broju i obliku katastarskih čestica na području Općine Cerna te su sve katastarske evidencije vođene u skladu sa zakonom.
Zemljišne knjige – Općina Cerna procjenjuje da je od ukupne njene imovine dio čestica upisan u zemljišnim knjigama, no da postoji potreba za provođenjem obnove katastra i zemljišnih knjiga, jer su službene katastarske i zemljišnoknjižne evidencije neusklađene. 
Registar državne imovine – na službenoj Internet stranici Ministarstva nadležnog za imovinu objavljen je  Registar državne imovine.
Državna riznica – Ministarstvo financija je izradilo obvezujuće Upute o priznavanju, mjerenju i evidentiranju imovine u vlasništvu Republike Hrvatske. Navedene Upute obuhvaćaju obveznike njene primjene, tumačenje obuhvata imovine u vlasništvu Republike Hrvatske, potrebu usklađivanja knjigovodstvenog sa stvarnim stanjem imovine, načela iskazivanja vrijednosti imovine, postupak procjene vrijednosti imovine te knjigovodstveno evidentiranje u računovodstvu proračuna.
Prostorni planovi – Općina Cerna ima usvojen Prostorni plan uređenja Općine Cerna
[bookmark: _Toc22]4.11. Neprocijenjene nekretnine
Procjena vrijednosti nekretnina u Republici Hrvatskoj regulirana je Zakonom o procjeni vrijednosti nekretnina (“Narodne novine”, broj 78/15) kojim se uređuje procjena vrijednosti nekretnina, određuju se procjenitelji, sastav i nadležnosti procjeniteljskih povjerenstava i visokog procjeniteljskog povjerenstva, nadležnosti upravnih tijela županija, Grada Zagreba i velikoga grada u provedbi ovoga Zakona, metode procjenjivanja vrijednosti nekretnina, način procjene vrijednosti prava i tereta koji utječu na vrijednost nekretnine, način procjene iznosa naknade za izvlaštene nekretnine, način prikupljanja, evidentiranja, evaluacije i izdavanja podataka potrebnih za procjene vrijednosti nekretnina za sve nekretnine u Republici Hrvatskoj, neovisno o tome u čijem su vlasništvu.
Ovaj Zakon sadržava odredbe koje su u skladu s Direktivom 2014/17/EU Europskog parlamenta i Vijeća o ugovorima o potrošačkim kreditima koji se odnose na stambene nekretnine i o izmjeni Direktiva 2008/48/EZ i 2013/36/EU i Uredbe (EU) broj 1093/2010 (tekst važan za EGP) (SL L 60, 28. 2. 2014.).
Procjenu vrijednosti nekretnine mogu vršiti jedino ovlaštene osobe: stalni sudski vještaci i stalni sudski procjenitelji.
Zakon se isključivo bavi tržišnom vrijednosti nekretnina, koja se procjenjuje pomoću tri metode i sedam postupaka, a propisan je i način na koji se prikupljaju podaci koje procjenitelji dobiju primjenjujući propisanu metodologiju, koje podatke potom evaluiraju i dalje koriste. U slučaju povrede Zakona propisani su nadzor i sankcije. Ovisno o tome što se s nekretninom želi ostvariti, Zakonom su propisani i posebni načini procjene vrijednosti nekretnina.
Općina Cerna planira zatražiti procjenu vrijednosti određenih nekretnina. Prodaji nekretnina prethodi procjena tržišne vrijednosti nekretnine, koju utvrđuje ovlašteni sudski vještak građevinske struke. Procjenu može obavljati ovlašteni sudski vještak s kojim je sklopljen okvirni ugovor za izradu elaborata o procjeni tržišne vrijednosti nekretnina. Sadržaj i oblik elaborata mora se izraditi sukladno zakonskim propisima i aktima te uputama iz ugovora sklopljenog s izabranim sudskim vještakom.
[bookmark: _Toc23]4.12. Darovanje nekretnina u vlasništvu Općine Cerna
Jedinice lokalne samouprave u upućenim zahtjevima za darovanje nekretnina traže darovanje nekretnina a u cilju izgradnje poduzetničkih zona, infrastrukturnih i drugih građevina te objekata za društvene, kulturne i javne potrebe.
Uredbom o darovanju nekretnina u vlasništvu Republike Hrvatske propisano je da se nekretnine u vlasništvu Republike Hrvatske mogu darovati jedinicama lokalne i područne (regionalne) samouprave i ustanovama čiji je osnivač Republika Hrvatska, odnosno jedinica lokalne i područne (regionalne) samouprave, u svrhe navedene u članku 3. spomenute Uredbe, a to su:
ostvarenja projekata koji su od osobitog značaja za gospodarski razvoj, poput izgradnje poduzetničkih zona i drugih sličnih projekata,
ostvarenja projekata koji su od općega javnog ili socijalnoga interesa, poput izgradnje škola, dječjih vrtića, bolnica, domova zdravlja, groblja i drugih sličnih projekata, i
izvršenja obveza Republike Hrvatske.
Nekretnine koje su u zemljišnim knjigama upisane kao vlasništvo Republike Hrvatske i koje su se na dan 1. siječnja 2017. koristile kao škole, domovi zdravlja, bolnice i druge ustanove kojima su osnivači jedinice lokalne i područne (regionalne) samouprave i koje se koriste u obrazovne i zdravstvene svrhe te groblja, mrtvačnice, spomenici, parkovi, trgovi, dječja igrališta, sportsko-rekreacijski objekti, sportska igrališta, društveni domovi, vatrogasni domovi, spomen-domovi, tržnice i javne stube temeljem novog Zakona o upravljanju državnom imovinom upisat će se u vlasništvo jedinca lokalne ili područne (regionalne) samouprave na čijem području se nalaze odnosno u vlasništvo ustanove koja ih koristi ili njima upravlja i koja je vlasništvo nekretnine stekla temeljem posebnog propisa.
Jedinice lokalne i područne (regionalne) samouprave, odnosno ustanove dužne su do 31. prosinca 2020. dostaviti Ministarstvu zahtjev za izdavanje isprave podobne za upis prava vlasništva na gore spomenutim nekretninama. Ministarstvo će izdati ispravu podobnu za upis prava vlasništva na navedenim nekretninama jedinici lokalne i područne (regionalne) samouprave, odnosno ustanovi sukladno pravodobno podnesenim zahtjevima.
Jedinice lokalne i područne (regionalne) samouprave, odnosno ustanove dužne su provesti sve pripremne i provedbene postupke uključujući i formiranje građevinskih čestica radi upisa vlasništva na spomenutim nekretninama u zemljišne knjige. Troškove tih postupaka snose jedinice lokalne i područne (regionalne) samouprave, odnosno ustanove.
Općina Cerna će od Ministarstva nadležnog za državnu imovinu zatražiti darovanje nekretnina sukladno potrebama za realizaciju projekta od interesa za Općinu Cerna.
[bookmark: _Toc24]5. ANALIZA STANJA UPRAVLJANJA I RASPOLAGANJA OSTALOM IMOVINOM I KONCESIJAMA
[bookmark: _Toc25]5.1. Mineralne sirovine	
Na snazi je Zakon o rudarstvu (“Narodne novine”, broj 56/13, 14/14, 52/18, 115/18 i 98/19) i Zakon o istraživanju i eksploataciji ugljikovodika (“Narodne novine”, broj 52/18). Osnovni dokument kojim se utvrđuje gospodarenje mineralnim sirovinama i planira rudarska gospodarska djelatnost na državnoj razini je Strategija gospodarenja mineralnim sirovinama, koju donosi Hrvatski sabor na prijedlog Vlade RH. Zakonom o rudarstvu uređuje se istraživanje i eksploatacija mineralnih sirovina, gospodarenje mineralnim sirovinama i planiranje rudarske gospodarske djelatnosti, istraživanja i utvrđivanje rezervi mineralnih sirovina, izrada i provjera rudarskih projekata, eksploatacija mineralnih sirovina, davanje koncesije za eksploataciju, građenje i uporabu rudarskih objekata i postrojenja, izrada rudarskih planova i izvođenje rudarskih mjerenja, sanacija otkopanih prostora, naknada za koncesiju, naknada štete, mjere osiguranja, sigurnosti i zaštite, stručna sprema za obavljanje određenih poslova u rudarstvu, upravni i inspekcijski nadzor, prekršajne odredbe i druga pitanja. Za istraživanje i eksploataciju obnovljivih ležišta građevinskog pijeska i šljunka u području važnom za vodni režim primjenjuju se propisi o vodama, a za istraživanje i eksploataciju mineralnih sirovina iz neobnovljivih ležišta na području važnom za vodni režim i u zonama sanitarne zaštite izvorišta vode za piće, uz odredbe Zakona o rudarstvu, primjenjuju se i propisi o vodama.
Jedince lokalne (regionalne) samouprave dužne su u svojim razvojnim dokumentima osigurati provedbu Strategije gospodarenja mineralnim sirovinama i osigurati njezinu provedbu u roku od tri godine od dana usvajanja strategije gospodarenja mineralnim sirovinama u Hrvatskome saboru. 
[bookmark: _Toc26]5.2. Poljoprivredno zemljište
Zakonom o poljoprivrednom zemljištu (“Narodne novine”, broj 20/18, 115/18, 98/19 i 57/22) uređuje se: održavanje i zaštita poljoprivrednog zemljišta, korištenje poljoprivrednog zemljišta, promjena namjene poljoprivrednog zemljišta i naknada, raspolaganje poljoprivrednim zemljištem u vlasništvu Republike Hrvatske i Zemljišni fond.
Provedbom ovog Zakona očekuje se uvođenje veće discipline u prenamjeni poljoprivrednoga zemljišta, formiranje jezgre poljoprivrednih gospodarstava koja će imati dugoročnu perspektivu poljoprivrednih proizvođača s obzirom na zemljišne resurse, uspostava informacijskog sustava kojom se želi poboljšati upravljanje poljoprivrednim zemljištem te ubrzavanje raspolaganja državnim poljoprivrednim zemljištem, što je i glavni prioritet koji treba proisteći iz provedbe Zakona. U ukupnosti Zakon bi trebao donijeti okrupnjavanje poljoprivrednih gospodarstava, povećanje korištenih poljoprivrednih površina te stavljanje u funkciju do sada nekorištenog poljoprivrednog zemljišta.
[bookmark: _Toc27]6. SMJERNICE ZA RAZVOJ TRGOVAČKIH DRUŠTAVA U VLASNIŠTVU OPĆINE CERNA
Općina Cerna je, kao što je naznačeno u prethodnim poglavljima, suvlasnik trgovačkih društava. Trgovačka društva osnovana su za obavljanje komunalnih djelatnosti te poslova vodoopskrbe i odvodnje kao i za uslužne djelatnosti. Vrlo su važna za zapošljavanje te znatno pridonose cjelokupnoj gospodarskoj aktivnosti, posebno stoga što pružaju usluge od javnog interesa s osobinama javnog dobra, no u novije su vrijeme suočena su s liberalizacijom tržišta. Unatoč svom specifičnom karakteru, ona moraju prilagoditi svoju organizaciju i poslovanje izazovu konkurencije te učinkovito poslovati, a sve u skladu s principima tržišnog natjecanja. Sukladno, godišnjim financijskih izvještajima Općina Cerna skrbi o navedenim trgovačkim društvima pažnjom dobrog gospodara budući da ista posluju pozitivno, redovito i bez poteškoća obavljaju svoje djelatnosti te imaju tendenciju pružanja novih usluga na tržištu.
Glavni zadatak Strategije upravljanja imovinom u vlasništvu odnosno suvlasništvu Općine Cerna u trgovačkim društvima je ostvarivati gospodarski rast, razvoj, zaposlenost i financijsku korist te aktivno pružati javne usluge odnosno svoju osnovnu djelatnost. Bitna smjernica u Strategiji upravljanja imovinom, koja se odnosi na trgovačka društva u vlasništvu i suvlasništvu Općine Cerna, je vršenje kontrole Općine Cerna kao vlasnika odnosno suvlasnika trgovačkih društava. Odgovornost za rezultate poslovanja trgovačkih društava u vlasništvu i suvlasništvu Općine Cerna uključuje složen proces aktivnosti uprava i nadzornih odbora sa jasnim sustavom ciljeva u realizaciji poslovnih planova kao i sa jasnim sustavom odgovornosti te pozitivno poslovanje kao konačni rezultat poslovanja za svaku poslovnu godinu. Za svako trgovačko društvo u okviru Plana upravljanja treba objaviti politiku koja utvrđuje ciljeve poslovanja i razvoja trgovačkog društva. U politici poslovanja (u Planu) trebaju biti jasno utvrđeni osnovni ciljevi poslovanja, a strateške smjernice moraju sadržavati, osim operativnih aktivnosti, i kriterije mjerljivosti kojima će se tijekom provođenja Strategije i godišnjih planova upravljanja imovinom moći utvrditi stvarno stanje njihove realizacije. To će pomoći osiguravanju jasnih zadataka za trgovačka društva u vlasništvu odnosno suvlasništvu Općine Cerna, koja će time dobiti jasnu poruku u obliku strateških smjernica i obaveza izvještavanja.
Sva trgovačka društva u vlasništvu odnosno suvlasništvu Općine Cerna dužna su koordinirano raditi na povećanju svoje imovine a sve u koordinaciji sa svojim osnivačem odnosno Općinom Cerna te voditi brigu o svojoj imovini pažnjom dobrog gospodara.
Prilikom postupanja u svom radu trgovačka društva dužna su se pridržavati:
Zakon o trgovačkim društvima (“Narodne novine”, broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22 i 18/23),
Zakon o sustavu unutarnjih kontrola u javnom sektoru (“Narodne novine”, broj 78/15 i 102/19),
Zakon o upravljanju državnom imovinom (“Narodne novine”, broj 52/18) ,
Trgovačka društva u vlasništvu odnosno suvlasništvu Općine Cerna od velikog su značaja za razvoj,  utječu na zaposlenost i tržišnu kapitalizaciju, a podizanje kvalitete upravljanja njima od presudne je važnosti za osiguravanje njihova pozitivnog doprinosa cjelokupnoj ekonomskoj učinkovitosti i konkurentnosti Općine Cerna.
Općina Cerna djeluje kao informiran i aktivan vlasnik odnosno suvlasnik te provodi jasnu i konzistentnu vlasničku politiku, osiguravajući da se upravljanje u trgovačkim društvima obavlja na transparentan i odgovoran način s potrebnim stupnjem profesionalnosti i učinkovitosti. Takva politika pružit će trgovačkim društvima, tržištu i široj javnosti predvidljivost i jasno razumijevanje ciljeva Općine Cerna kao vlasnika odnosno suvlasnika.
Trgovačka društva moraju, u skladu sa Zakonom o trgovačkim društvima, imati uspostavljenu unutarnju reviziju i barem unutarnji nadzor. Glavni cilj unutarnje revizije mora biti zaštita imovine Općine Cerna, a glavna zadaća je nadzor nad uređenosti i ekonomičnosti poslovanja društva, sukladno propisima i unutarnjim aktima. 
[bookmark: page36]Provedbene mjere vezane za smjernice koje se odnose na trgovačka društva u (su)vlasništvu Općine Cerna su sljedeće: prikupljati i pregledavati izvješća o poslovanju trgovačkih društava, provjeravati dostavljene Izjave o fiskalnoj odgovornosti, upravljanje trgovačkim društvima u vlasništvu odnosno suvlasništvu Općine Cerna obavlja se transparentno i odgovorno, profesionalno i učinkovito u skladu sa Zakonom o trgovačkim društvima, što će se osiguravati kroz rad i izvještavanje predstavnika vlasnika odnosno suvlasnika u nadzornim odborima i skupštinama trgovačkih društava, preporučiti trgovačkim društvima javnu objavu bitnih informacija na njihovim Internet stranicama kao što su ciljevi društva i informacije o njihovom ispunjavanju, vlasničku i glasačku strukturu trgovačkog društva, svaku financijsku pomoć, popis gospodarskih subjekata s kojima su u sukobu interesa u smislu propisa o javnoj nabavi, donesen plan nabave u skladu s propisima o javnoj nabavi, registar ugovora o javnoj nabavi i okvirnih sporazuma koji sadrži podatke u skladu s propisima o javnoj nabavi te usvojiti akte kojima se reguliraju obveze i odgovornosti trgovačkog društva moraju biti transparentno objavljene općoj javnosti i s tim povezani troškovi morali bi se pokriti na transparentan način.
[bookmark: _Toc28]7. SMJERNICE ZA UPRAVLJANJE IMOVINOM U VLASNIŠTVU OPĆINE CERNA
Strategija upravljanja imovinom  temelji se na Strategiji upravljanja i raspolaganja imovinom u vlasništvu Republike Hrvatske odnosno na načelima, smjernicama i pravilima koji su utvrđeni u tom strateškom dokumentu, u kojoj je navedeno da se u pogledu nekretnina utvrđuju smjernice koje su dužni poštovati svi upravitelji nekretnina u vlasništvu Republike Hrvatske, jedinice lokalne i područne (regionalne) samouprave i ovlaštena tijela za rješavanje prostorne problematike, kada upravljaju nekretninama na podlozi općih propisa. Stoga navedena odredba obvezuje Općinu Cerna na poštivanje strateških ciljeva iz Strategije na državnoj razini.
Glavna svrha Strategije upravljanja imovinom u vlasništvu Općine Cerna je da nekretnine u vlasništvu Općine Cerna postanu jedan od važnih resursa gospodarskog razvoja te da se odgovorno upotrebljavaju, a temeljni cilj Strategije jest učinkovito upravljati svim oblicima imovine u vlasništvu Općine Cerna prema načelu dobroga gospodara odnosno optimalno koristiti nekretnine za svrhu za koju su namijenjene. Oni koji upravljaju moraju osigurati da se postupci eventualne prodaje vode sukladno važećim zakonskim i podzakonskim propisima te općim aktima Općine Cerna. Svaka odluka o upravljanju nekretninama u vlasništvu Općine  Cerna mora se temeljiti i na najvećem mogućem ekonomskom učinku iskorištenosti pojedine nekretnine uz što veći prinos za one nekretnine koje su temeljem pravnih poslova dane na slobodno tržište fizičkim i pravnim osobama. Radi zaštite dugoročnih interesa, Općina Cerna treba težiti da što veći udio nekretnina bude aktiviran kroz osnivanje prava građenja i/ili prava služnosti, što će omogućiti korištenje prema namjeni te povećati prihode Proračuna Općine Cerna. One nekretnine koje su financijski neisplative i traže velika ulaganja nužno je ponuditi na tržištu  ukoliko se to u pojedinom slučaju pokaže ekonomski i gospodarski opravdanim.
Postupci započeti po odredbama Zakona o upravljanju državnom imovinom (“Narodne novine”, broj 52/18) i Zakona o upravljanju i raspolaganju imovinom u vlasništvu Republike Hrvatske (“Narodne novine”, broj 94/13, 18/16, 89/17, 52/18 i 112/18) dovršit će se po odredbama tih zakona ako podnositelj zahtjeva u roku od tri mjeseca od dana stupanja na snagu novoga Zakona podnese prijedlog na temelju kojeg se postupak može nastaviti.
Zaključno, potrebno je uskladiti pravni okvir koji uređuje područje tijela javne vlasti kojima je osnivač jedinica lokalne i područne (regionalne) samouprave. Nužno je ojačati sustav nadzora i utjecaja osnivača nad upravljanjem i raspolaganjem imovinom u vlasništvu tih tijela javne vlasti, kako bi i u tom dijelu bio poznat opseg imovine. Nadalje, svi oblici imovine, koju imaju u vlasništvu tijela javne vlasti kojima je osnivač jedinice lokalne i područne (regionalne) samouprave, trebaju biti uneseni u Registar imovine, što će doprinijeti borbi protiv korupcije i većoj transparentnosti, ali i osiguravanju bolje iskoristivosti tako evidentirane imovine.
[bookmark: _Toc29]7.1. Prostornoplanska dokumentacija
Prostorni plan uređenja je temeljni dokument prostornog razvoja svake jedinice lokalne samouprave pa tako i Općine Cerna. Jedinice lokalne i područne (regionalne) samouprave dužne su u postupku izrade i donošenja prostornog plana županije i prostornog plana uređenja općine/grada dostaviti Ministarstvu odluku o izradi toga plana.
Nakon provedene javne rasprave odnosno savjetovanja sa javnošću, plan usvaja predstavničko tijelo jedinice lokalne samouprave, to jest Općinsko vijeće. Prostorni plan uređenja određuje područja za razvoj određenih djelatnosti i namjenu površina te uvjete za održivi i uravnoteženi razvitak.
Prostorni razvoj naselja ili dijela naselja detaljnije se uređuje urbanističkim planom, kojeg u skladu s prostornim planom uređenja također donosi predstavničko tijelo jedinice lokalne samouprave.
Općina Cerna na službenim internet stranicama ima objavljen Prostorni plan uređenja Općine Cerna zajedno sa svim izmjenama i dopunama. Nužno je na Internet stranicama Općine Cerna objavljivati sve važeće prostorne planove, odnosno njihove pročišćene tekstove.
[bookmark: _Toc30]7.2. Poslovni prostori
Primarni cilj je da poslovni prostori u vlasništvu Općine Cerna budu popunjeni optimalno te da se redovito vodi briga o pravovremenom raspisivanju natječaja za davanje u zakup poslovnog prostora kao i o redovitoj naplati prihoda s osnova zakupnine. Također nužno je voditi brigu o nužnim ulaganjima kako se ne bi smanjila kvaliteta i uređenost prostora danih u zakup kao i o kontroli redovitog održavanja prostora od strane zakupnika. 
Općina Cerna mora racionalno i učinkovito upravljati poslovnim prostorima, i to na način da oni poslovni prostori koji su potrebni Općini Cerna budu stavljeni u funkciju koja će služiti njezinu racionalnijem i učinkovitijem djelovanju a pod time se prvenstveno misli na prostore kojima se koristi općinska uprava. Dakle, prostori u kojima se obavlja djelatnost javne uprave kao i javne službe moraju služiti svojoj svrsi. Svi drugi poslovni prostori moraju biti ponuđeni na tržištu, putem zakupa ili prodaje javnim natječajem u skladu sa zakonom i općima aktima Općine Cerna.
[bookmark: _Toc31]7.3. Darovanje	
Kod darovanja, koje Republika Hrvatske obavlja u korist jedinice lokalne i područne (regionalne) samouprave, potrebno je uspostaviti učinkovit mehanizam kontrole, kojim bi se u svakom trenutku znalo u koju svrhu je darovanje izvršeno i je li tu svrhu obdarenik ispunio. S tim u vezi potrebno je:
odrediti jasne kriterije i granice nadležnosti za darovanja nekretnina koji uključuju namjenu, prava i obveze obdarenika te sankcije za nepridržavanje preuzetih obveza prilikom darovanja,
za darovanja koja se vrše u korist jedinica lokalne i područne samouprave nema daljnjeg prijenosa vlasništva određen broj godina,
svaki zahtjev za darovanje mora biti potkrijepljen potpunom dokumentacijom, koja uključuje jasan projekt sa svim potrebnim dozvolama i suglasnostima nadležnih tijela te mišljenje o usklađenosti projekta s dokumentom prostornog uređenja,
potrebno je preispitati mogućnost načina utvrđivanja odgovornosti čelnika za slučaj da njihovo neracionalno postupanje s darovanim nekretninama pričini štetu,
imovinu i nekretnine u vlasništvu Republike Hrvatske, koja se iz određenih razloga ne može darovati, potrebno je prenijeti na upravljanje i korištenje jedinicama lokalne i područne (regionalne) samouprave, ukoliko su one iskazale potrebu za njihovim korištenjem.
[bookmark: _Toc32]7.4. Imovinskopravni odnosi
Jedan od osnovnih zadataka u rješavanju oko zahtjeva koje jedinice lokalne i područne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze. U tom smislu potrebno je popisati sve nekretnine (stanove, poslovne prostore i građevinska zemljišta) na kojima postoji suvlasništvo te, gdje god je to moguće i ne preklapaju se interesi, zamijeniti suvlasničke omjere na pojedinim nekretninama ili razvrgnuti suvlasničku zajednicu geometrijskom diobom.
Nadalje, potrebno je utvrditi kriterije i vrstu nekretnina koje bi bile prikladne da se njihovo korištenje prenese na jedinice lokalne i područne (regionalne) samouprave. Jedinice lokalne i područne samouprave bi te nekretnine koristile za unaprijed određene namjene, koje bi se prije ustupanja na korištenje predočile ovlaštenom tijelu Republike Hrvatske.
Nakon prijenosa na korištenje jedinicama lokalne i područne (regionalne) samouprave, one bi dio prihoda od njihova korištenja zadržala za sebe, dio bi iskoristila za tekuće i izvanredno održavanje tih nekretnina (imovine), a ostatak bi bio prihod državnog proračuna.
Na takav način bi se izašlo u susret jedinicama lokalne i područne (regionalne) samouprave u njihovim zahtjevima koji se odnose na zadovoljavanje socijalnih, kulturnih, komercijalnih ili drugih potreba, a s druge strane ostvarilo bi se načelo funkcionalnosti upravljanja imovinom u vlasništvu Republike Hrvatske, jer bi nekretnine u državnom vlasništvu bile u uporabi i ostvarivao bi se određeni prihod od njih.
U praksi bi to značilo da bi jedinice lokalne i područne (regionalne) samouprave, u ime i za račun Republike Hrvatske, obavljale sve poslove upravljanja stanovima i poslovnim prostorima, uključujući i davanje u najam, odnosno zakup, rukovodeći se pri tom načelom dobrog gospodara, te bi iz ostvarenih prihoda podmirivale troškove održavanja, dok bi se preostali iznos u određenim omjerima podijelio između državnog proračuna i proračuna jedinica lokalne i područne (regionalne) samouprave. 
[bookmark: _Toc33]7.5. Katastarska izmjera
Temelj za realno sagledavanje stanja, kao i za mogućnost realizacije svih planiranih projekata i ulaganja, jesu sređeni imovinsko-pravni odnosi.
U osiguravanju sredstava za obavljanje poslova državne izmjere i katastra nekretnina mogu sudjelovati županije, gradovi, općine te druge zainteresirane pravne i fizičke osobe.
Jedinice lokalne i područne (regionalne) samouprave mogu odlukom svog predstavničkog tijela u financiranje poslova katastra nekretnina uključiti pravne i fizičke osobe koje su nositelji prava na nekretninama na području obavljanja tih poslova.
Procjena potencijala imovine Općine Cerna mora se zasnivati na snimanju, popisu i ocjeni realnog stanja te uspostavi jedinstvenog sustava i kriterija u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost.
[bookmark: _Toc34]7.6. Transparentnost sustava upravljanja imovinom u vlasništvu Općine Cerna
Strategijom se definiraju ciljevi vezani uz savjetovanje sa zainteresiranom javnošću i pravo na pristup informacijama, koji se tiču upravljanja i raspolaganja imovinom u vlasništvu Općine Cerna. Ističe se potreba na službenim Internet stranicama Općine Cerna na uočljiv i lako pretraživ način omogućiti informiranje javnosti o upravljanju i raspolaganju imovinom Općine Cerna te organizirati učinkovitije i transparentno korištenje imovine u vlasništvu Općine Cerna s ciljem stvaranja novih vrijednosti i ostvarivanja veće ekonomske koristi.
[bookmark: _Toc35]7.7. Registar imovine
Uspostava cjelovitog odnosno sveobuhvatnog Registra imovine Općine Cerna važan je iskorak u formiranju učinkovitijeg i transparentnijeg upravljanja imovinom, koja prema brojnim analizama i procjenama ima daleko veći ekonomski i financijski potencijal budući da omogućava svim potencijalnim investitorima uvid u raspoloživost i imovinskopravnu sređenost pojedine nekretnine kao i građanima uvid u transparentnost rada općinske uprave.
Važna je smjernica Strategije da svi podaci u Registru imovine moraju biti konkretni, točni i redovito ažurirani, a kako bi pružali vjerodostojan uvid u opseg i strukturu imovine u vlasništvu Općine Cerna te je stoga nužno da osobe zadužene za poslove oko registra imovine redovito vode brigu o podacima, unosu novih podataka kao i brisanju starih a sve sa ciljem koji je analiziran na više mjesta u ovoj Strategiji.
Strategijom se definiraju sljedeći dugoročni (srednjoročni) ciljevi vođenja Registra imovine:
uvid u opseg i strukturu imovine u vlasništvu Općine Cerna,
nadzor nad stanjem imovine u vlasništvu Općine Cerna,
kvalitetnije i brže donošenje odluka o upravljanju imovinom,
praćenje koristi i učinaka od upravljanja imovinom.
[bookmark: _Toc36]7.8. Financijska vrijednost imovine
Imovina u vlasništvu jedinica lokalne i područne (regionalne) samouprave prema Zakonu o proračunu (“Narodne novine”, broj 144/21) jest financijska i nefinancijska imovina u vlasništvu tih jedinica. 
Pravne osobe u kojima jedinica lokalne i područne (regionalne) samouprave ima najmanje 25% udjela u kapitalu moraju najkasnije u roku od 9 mjeseci nakon isteka poslovne godine, ali najmanje 30 dana prije objave poziva za sjednicu skupštine, dostaviti izvršnom tijelu jedinica lokalne i područne (regionalne) samouprave dnevni red sjednice skupštine te podnijeti sve revizijske izvještaje i izvještaje nadzornih tijela za proteklu poslovnu godinu, ako ih ne sadrži dnevni red sjednice skupštine.
Prema odredbama Zakona o proračunu izvršno tijelo jedinica lokalne i područne (regionalne) samouprave može podnijeti Hrvatskom saboru zahtjev za izvanrednu reviziju poslovanja pravnih osoba u kojima jedinica lokalne i područne (regionalne) samouprave ima najmanje 25% udjela u kapitalu.
Općina Cerna udjele u kapitalu trgovačkih društava može stjecati:
pretvaranjem potraživanja po osnovi neplaćenih poreza, doprinosa i drugih obveznih davanja dužnika,
pretvaranjem potraživanja s osnova danih zajmova i plaćenih jamstava,
ulaganjem pokretnina i nekretnina, osim nekretnina koje se koriste za obavljanje javnih službi,
zamjenom dionica i udjela,
kupnjom iz sredstava proračuna.
O stjecanju udjela u kapitalu trgovačkog društva sukladno Zakon o proračunu odlučuje predstavničko tijelo na prijedlog čelnika jedinice lokalne i područne (regionalne) samouprave.
Proračun i proračunski korisnici, na početku poslovanja, moraju popisati imovinu i obveze te navesti njihove pojedinačne vrijednosti. Popis imovine i obveza mora se sastaviti i na kraju svake poslovne godine sa stanjem na datum bilance. Imovina i obveze iskazuju se po računovodstvenom načelu nastanka događaja uz primjenu metode povijesnog troška. Imovina se početno iskazuje po trošku nabave (nabavnoj vrijednosti), odnosno po procijenjenoj vrijednosti. Dugotrajna imovina se, i nakon što je u cijelosti otpisana, zadržava u evidenciji i iskazuje u bilanci do trenutka prodaje, darovanja, drugog načina otuđenja ili uništenja. Vrijednost dugotrajne imovine ispravlja se po prosječnim godišnjim stopama.
[bookmark: _Toc37]7.9. Statistička evidencija imovine
Službena statistika pruža, na nepristranoj osnovi, državi, gospodarstvu i javnosti pouzdane statističke podatke o gospodarskom, demografskom, socijalnom, zdravstvenom i ekološkom stanju, djelatnostima ili događajima koji se mogu mjeriti statističkim metodama te osigurava ispunjavanje međunarodnih obveza Republike Hrvatske, koje se odnose na proizvodnju i diseminaciju službene statistike.
Državni zavod za statistiku odgovoran je za ustroj i vođenje sljedećih statističkih registara:
poslovnog registra,
registra poljoprivrednih gospodarstava,
registra stanova i zgrada.
U budućem razdoblju neophodno je osigurati na normativnoj i provedbenoj razini, kao i kroz nadzor, dosljedno ispunjavanje svih obveza prema državnom knjigovodstvu i glavnoj knjizi državne riznice.
[bookmark: _Toc38]8. STRATEŠKO USMJERENJE UPRAVLJANJA OPĆINSKOM IMOVINOM
Strateško usmjerenje Općine Cerna sadrži definiran razvojni smjer i strateške ciljeve. Na temelju članka 2. Zakona o sustavu strateškog planiranja i upravljanja razvojem Republike Hrvatske („Narodne novine“, broj 123/17 i 151/22)  razvojni smjer predstavlja najviši hijerarhijski segment strateškog okvira koji je ujedno primarni okvir razvoja i kojim se realizira vizija razvoja koja je detaljno definirana u Strategiji upravljanja imovinom u vlasništvu Općine Cerna za razdoblje od 2023. do 2028. godine.
Misija Općine Cerna je kreirati okruženje pogodno za organizaciju učinkovitijeg i racionalnijeg korištenja imovine u vlasništvu Općine Cerna s ciljem stvaranja novih vrijednosti i ostvarivanja veće ekonomske koristi.
Vizija Općine Cerna je dosljedno, sustavno i efikasno upravljanje imovinom u vlasništvu Općine Cerna temeljno na načelima odgovornosti, ekonomičnosti, transparentnosti i predvidljivosti sa zadaćom zaštite imovine i njene uloge u životu sadašnjih i budućih generacija.
[bookmark: _Toc39]9. KASKADIRANJE STRATEŠKOG CILJA UPRAVLJANJA OPĆINSKOM IMOVINOM
Sukladno članku 2. Zakona o sustavu strateškog planiranja i upravljanja razvojem Republike Hrvatske („Narodne novine“, broj 123/17 i 151/22) strateški cilj predstavlja dugoročni, odnosno srednjoročni cilj kojim se izravno potiče ostvarenje definiranog razvojnog smjera. Strateški cilj, dakle, ima zadatak provedbe strateškog usmjerenja, uz racionalnu uporabu raspoloživih resursa.
U Strategiji upravljanja imovinom Općine Cerna za razdoblje 2023.-2028. godine postavljen je strateški cilj upravljanja općinskom imovinom. Kao strateški cilj određeno je učinkovito upravljanje svim oblicima imovine u vlasništvu Općine Cerna prema načelu učinkovitosti dobrog gospodara. Iz strateškog cilja upravljanja općinskom imovinom izvodi se sedam posebnih ciljeva upravljanja općinskom imovinom. Posebni ciljevi upravljanja općinskom imovinom kao i programiranje pripadajućih mjera, projekata i aktivnosti[footnoteRef:2] predstavljaju provedbu strategije upravljanja općinskom imovinom. Posebni ciljevi biti će raščlanjeni u pogledu programiranja pripadajućih mjera, projekata i aktivnosti koje predstavljaju implementaciju posebnog cilja kao i neizravnu primjenu strateškog cilja. [2: ] 

Kao posebni ciljevi određeni su:
POSEBAN CILJ 1.1. – Učinkovito upravljanje nekretninama u vlasništvu Općine Cerna,
POSEBAN CILJ  1.2. – Unaprjeđenje korporativnog upravljanja i vršenje kontrola Općine Cerna kao (su)vlasnika  trgovačkih društava
POSEBAN CILJ 1.3. – Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost
POSEBAN CILJ 1.4. – Usklađenje i kontinuirano predlaganje te donošenje novih akata
POSEBAN CILJ 1.5. – Ustroj, vođenje i redovno ažuriranje interne evidencije općinske imovine kojom upravlja Općina Cerna
POSEBAN CILJ 1.6. – Priprema, realizacija i izvještavanje o primjeni akata strateškog planiranja
POSEBAN CILJ 1.7. – Razvoj ljudskih resursa, informacijsko-komunikacijske tehnologije i financijskog aspekta Općine Cerna
[bookmark: _Toc40]10. POSEBNI CILJEVI I MJERE
U nastavku su prikazani posebni ciljevi i s njima povezane mjere. Nadalje, u nastavku su prikazana i područja upravljanja koja posebni ciljevi obuhvaćaju u Godišnjem planu upravljanja imovinom u vlasništvu Općine Cerna.
POSEBAN CILJ 1.1. „UČINKOVITO UPRAVLJANJE NEKRETNINAMA U VLASNIŠTVU OPĆINE CERNA“ PROVODIT ĆE SE PUTEM SLJEDEĆIH MJERA:
smanjenje portfelja nekretnina kojima upravlja Općina Cerna putem prodaje.
aktivacija neiskorištene i neaktivne općinske imovine putem zakupa (najma).
U definiranju posebnog cilja „Učinkovito upravljanje nekretninama u vlasništvu Općine Cerna kreće se od polazišta da su nekretnine u vlasništvu Općine Cerna iznimno važan resurs kojim Općina Cerna mora efikasno raspolagati u cilju realizacije društvenog, obrazovnog i kulturnog napretka te zaštite za buduće naraštaje. Nekretnine Općine Cerna najvažniji su aspekt općinskog kapitala te je s istima potrebno postupati odgovorno od strane svih korisnika upravitelja i imatelja. Sve aktivnosti upravljanja i raspolaganja općinskom imovinom moraju se odvijati sukladno važećim zakonima i propisima.
Segmenti upravljanja i pojavni oblici imovine koje ovaj poseban cilj obuhvaća u Godišnjem planu upravljanja imovinom u vlasništvu Općine Cerna su: upravljanje fondom neaktivnih poslovnih prostora te održavanje i korištenje objekata i ostalih nekretnina u vlasništvu Republike Hrvatske kojima upravlja i raspolaže jedinica lokalne (regionalne) samouprave i upravljanje nefinancijskom općinskom imovinom i to: građevinskim zemljištem i građevinama, posebnim dijelovima nekretnina, na kojima je uspostavljeno vlasništvo Republike Hrvatske; poljoprivrednim zemljištima.
POSEBAN CILJ 1.2. „UNAPRJEĐENJE KORPORATIVNOG UPRAVLJANJA I VRŠENJE KONTROLA OPĆINE CERNA KAO (SU)VLASNIKA TRGOVAČKIH DRUŠTAVA“ PROVODIT ĆE SE PUTEM SLJEDEĆIH MJERA:
implementiranje operativnih mjera upravljanja trgovačkim društvima u (su)vlasništvu Općine Cerna.
jačanje učinkovitosti poslovanja i praćenje poslovanja trgovačkih društava u (su)vlasništvu Općine Cerna.
U definiranju posebnog cilja 1.2. polazi se od važnosti doprinosa povećanju razine transparentnosti i javnosti upravljanja trgovačkim društvima u (su)vlasništvu Općine što će u konačnici voditi jačanju gospodarske konkurentnosti Općine Cerna te ostvarivanju infrastrukturnih, socijalnih i drugih javnih ciljeva. Područja upravljanja koja ovaj poseban cilj obuhvaća u Godišnjem planu upravljanja općinskom imovinom je: upravljanje dionicama i udjelima u trgovačkim društvima od posebnog interesa za Općinu Cerna.
POSEBAN CILJ 1.3. „USPOSTAVITI JEDINSTVEN SUSTAV I KRITERIJE U PROCJENI VRIJEDNOSTI POJEDINOG OBLIKA IMOVINE, KAKO BI SE POŠTIVALO VAŽEĆE ZAKONODAVSTVO I ŠTO TRANSPARENTNIJE ODREDILA NJEZINA VRIJEDNOST“ PROVODIT ĆE SE PUTEM SLJEDEĆE MJERE:
snimanje, popis i ocjena realnog stanja imovine u vlasništvu Općine.
U definiranju ovog posebnog cilja naglasak je stavljen na osiguranje transparentnosti tržišta nekretnina. Za sve nekretnine koje Općina Cerna namjerava prodavati tijekom godine vršit će se procjena vrijednosti istih.
Područja upravljanja koja ovaj poseban cilj obuhvaća u Godišnjem planu upravljanja općinskom imovinom je:
utvrđivanje tržišne vrijednosti nekretnina u vlasništvu Općine Cerna,
izrada baze podataka radi osiguranja transparentnosti tržišta nekretnina.
POSEBAN CILJ 1.4. „USKLAĐENJE I KONTINUIRANO PREDLAGANJE TE DONOŠENJE NOVIH AKATA“ PROVODIT ĆE SE PUTEM SLJEDEĆE MJERE:
predlaganje izmjena i dopuna važećih akata te izrade prijedloga novih akata za poboljšanje upravljanja općinskom imovinom.
U definiranju posebnog cilja „Usklađenje i kontinuirano predlaganje te donošenje novih akata“ polazi se od važnosti adekvatne regulacije upravljanja i raspolaganja imovinom u vlasništvu Općine Cerna te potrebe za efikasnim, pojednostavljenim i transparentnim postupanjem u okviru raspolaganja općinskom imovinom. Radi se o kontinuiranom procesu, koji nameće potrebu za dosljednom analizom postojećeg stanja te provedbom stalne regulacije u svrhu aktivacije neaktivne općinske imovine.
Područja upravljanja koja ovaj poseban cilj obuhvaća u Godišnjem planu upravljanja općinskom imovinom je:
otklanjanje nedostataka u postupanju s općinskom imovinom,
uočavanje i otklanjanje dupliciranja poslova i preklapanja ovlasti,
povećanje efikasnosti upravljanja općinskom imovinom.

POSEBAN CILJ 1.5. „USTROJ, VOĐENJE I REDOVNO AŽURIRANJE INTERNE EVIDENCIJE OPĆINSKE IMOVINE KOJOM UPRAVLJA OPĆINA CERNA“   PROVODIT ĆE SE PUTEM SLJEDEĆIH MJERA:
funkcionalna uspostava Evidencije imovine Općine Cerna.
dostavljanje podataka i promjena predmetnih podataka u Središnji registar državne imovine.

U definiranju posebnog cilja „Ustroj, vođenje i redovno ažuriranje interne evidencije općinske imovine kojom upravlja Općina Cerna“ interna evidencija imovine omogućava sveobuhvatnost autentičnih i redovito ažuriranih pravnih, fizičkih, ekonomskih i financijskih podataka o imovini. Interna evidencija općinske imovine kao upravljački sustav koji omogućava kvalitetno i razvidno donošenje odluka o načinima upravljanja općinskom imovinom kojom upravlja Općina Cerna, Internetska dostupnost i transparentnost u upravljanju imovinom te Javnom objavom ostvarit će se bolji nadzor nad stanjem imovine kojom Općina Cerna raspolaže.
Dostava podatka u Središnji registar propisana je Uredbom o Središnjem registru državne imovine (»Narodne novine«, broj 03/20) kojom se uređuje ustrojstvo i način vođenja, sadržaj Središnjeg registra državne imovine i način prikupljanja podataka za Središnji registar te podaci iz Središnjeg registra koji se javno ne objavljuju. Općina Cerna dostavit će podatke i postupiti sukladno navedenom Zakonu, čim dostava podataka u Središnji registar bude omogućena.
POSEBAN CILJ 1.6. „PRIPREMA, REALIZACIJA I IZVJEŠTAVANJE O PRIMJENI AKATA STRATEŠKOG PLANIRANJA“ PROVODIT ĆE SE PUTEM SLJEDEĆE MJERE:
unaprjeđenje upravljanja općinskom imovinom putem akata strateškog planiranja.
U definiranju posebnog cilja 1.6. „Priprema, realizacija i izvještavanje o primjeni akata strateškog planiranja“ polazi se od potrebe za unaprjeđenjem okvira strateškog planiranja u svrhu učinkovitog upravljanje općinskom imovinom.
Područja upravljanja koja ovaj poseban cilj obuhvaća u Godišnjem planu upravljanja općinskom imovinom je:
usvajanje Godišnjeg plana upravljanja imovinom.
usvajanje Strategije upravljanja imovinom.
usvajanje ostalih strateških akata upravljanja imovinom.
POSEBAN CILJ 1.7. „RAZVOJ LJUDSKIH RESURSA, INFORMACIJSKO-KOMUNIKACIJSKE TEHNOLOGIJE I FINANCIJSKOG ASPEKTA OPĆINE CERNA“ PROVODIT ĆE SE PUTEM SLJEDEĆIH MJERA:
strateško upravljanje ljudskim resursima.
poboljšanje informatizacije i digitalizacije.
poboljšanje financijskog upravljanja.
Poseban cilj „Razvoj ljudskih resursa, informacijsko-komunikacijske tehnologije i financijskog aspekta Općine Cerna“ važna je podloga za uspješnu implementaciju prethodno opisanih ciljeva Strategije upravljanja imovinom Općine Cerna za razdoblje 2023. - 2028.



Tablica 1. Pregled posebnih ciljeva i mjera
	STRATEŠKI CILJ UPRAVLJANJA OPĆINSKOM IMOVINOM
	ODRŽIVO, EKONOMIČNO I TRANSPARENTNO UPRAVLJANJE I RASPOLAGANJE IMOVINOM U VLASNIŠTVU OPĆINE CERNA

	POSEBNI CILJEVI
	MJERE

	Poseban cilj 1.1. „Učinkovito upravljanje nekretninama u vlasništvu Općine Cerna“
	Smanjenje portfelja nekretnina kojima upravlja Općina Cerna putem prodaje sukladno općem aktu Općine Cerna

	
	Aktivacija neiskorištene i neaktivne općinske imovine putem zakupa (najma)/povećanje broja nekretnina u vlasništvu Općine Cerna u najmu

	Poseban cilj 1.2. „Unaprjeđenje korporativnog upravljanja i vršenje kontrola Općine Cerna kao (su)vlasnika trgovačkih društava“
	Implementiranje operativnih mjera upravljanja trgovačkim društvima u (su)vlasništvu 
Općine Cerna i redovito praćenje operativnih mjera

	
	Jačanje učinkovitosti poslovanja i praćenje poslovanja trgovačkih društava u (su)vlasništvu Općine Cerna

	Poseban cilj 1.3. „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“
	Snimanje, popis i ocjena realnog stanja imovine u vlasništvu Općine Cerna

	Poseban cilj 1.4. „Usklađenje i kontinuirano predlaganje te donošenje novih akata“
	Predlaganje izmjena i dopuna važećih općih akata te izrade prijedloga novih akata za poboljšanje upravljanja imovinom u vlasništvu Općine Cerna

	Poseban cilj 1.5. „Ustroj, vođenje i redovno ažuriranje interne evidencije općinske imovine kojom upravlja Općina Cerna“
	Funkcionalna uspostava i redovito ažuriranje Evidencije imovine Općine Cerna

	
	Dostavljanje podataka i promjena predmetnih podataka u Središnji registar državne imovine

	Poseban cilj 1.6. „Priprema, realizacija i izvještavanje o primjeni akata strateškog planiranja“
	Unaprjeđenje upravljanja imovinom Općine Cerna putem akata strateškog planiranja

	Poseban cilj 1.7. „Razvoj ljudskih resursa, informacijsko-komunikacijske tehnologije i financijskog aspekta Općine Cerna“
	Strateško upravljanje ljudskim potencijalima

	
	Poboljšanje informatizacije i digitalizacije

	
	Poboljšanje financijskog upravljanja

	[bookmark: _Toc41][bookmark: _Hlk117765290]PRILOG 1: POSEBAN CILJ 1.1.  „Učinkovito upravljanje nekretninama u vlasništvu Općine Cerna“
Razdoblje: 2023.-2028..
POSLOVNI PROSTORI

	MJERA
	PRAVNO/UPRAVNI INSTRUMENTI PROVEDBE MJERE
	AKTIVNOSTI/
NAČIN OSTVARENJA
	OPIS AKTIVNOSTI
	POKAZATELJI REZULTATA
	MJERNA JEDINICA ZA POKAZATELJ REZULTATA
	POLAZNA I CILJANA VRIJEDNOST MJERNE JEDINICE
	PROJEKT
	OPIS PROJEKTA

	Aktivacija neiskorištene i neaktivne općinske imovine putem zakupa (najma)
	Zakon o upravljanju državnom imovinom (»Narodne novine«, broj, 52/18)

Zakon o procjeni vrijednosti nekretnina (»Narodne novine«, broj, 78/15)

Zakon o zakupu i kupoprodaji poslovnog prostora (»Narodne novine«, broj 125/11, 64/15 i 112/18)

Zakon o uređivanju imovinskopravnih odnosa u svrhu izgradnje infrastrukturnih građevina (»Narodne novine«, broj 80/11)

Statut Općine  Cerna
	1. Sklapanje ugovora o zakupu s trgovačkim društvima, ustanovama, udrugama i ostalim potencijalnim korisnicima
	Potpisivanje ugovora o zakupu s fizičkom ili pravnom osobom koja nema nepodmirenu obvezu prema državnom proračunu ili proračunu Općine Cerna
	Broj sklopljenih ugovora o zakupu poslovnih prostora
	Broj
	Polazno(11) 
Ciljano(11)
	Davanje poslovnog prostora u zakup
	U okviru izdanih poslovnih prostora obavljat će se djelatnost za koji je izdan u zakup

	Smanjenje portfelja nekretnina kojima upravlja Općina Cerna putem prodaje
	
	1. Sklapanje ugovora o kupoprodaji temeljem provedenog javnog natječaja (javno nadmetanje/javno prikupljanje ponuda) ili neposrednom pogodbom
	Kupoprodaja – javni natječaj – sastavljanje popisa poslovnih prostora namijenjenih prodaji, prikupljanje i obrada dokumentacije, procjena vrijednosti nekretnine, donošenje oduke o prodaji temeljem provedenog javnog prikupljanja ponuda, provedba javnog natječaja, donošenje odluke o prodaji najpovoljnijem ponuditelju, sklapanje kupoprodajnog ugovora, primopredaja poslovnog prostora kupcu, ažuriranje interne evidencije imovine
	Broj sklopljenih kupoprodajnih ugovora
	Broj
	Polazno (0)
Ciljano (0)
	Tijekom 2023-2028. godine ne planira se prodaja poslovnih prostora
	

	PRILOG 1a: POSEBAN CILJ 1.1. „Učinkovito upravljanje nekretninama u vlasništvu Općine Cerna“
Razdoblje: 2023.-2028..
STANOVI

	MJERA
	PRAVNO/UPRAVNI INSTRUMENTI PROVEDBE MJERE
	AKTIVNOSTI/NAČIN OSTVARENJA
	OPIS AKTIVNOSTI
	POKAZATELJI REZULTATA
	MJERNA JEDINICA ZA POKAZATELJ REZULTATA
	POLAZNA I CILJANA VRIJEDNOST MJERNE JEDINICE
	PROJEKT
	OPIS PROJEKTA

	Aktivacija neiskorištene i neaktivne općinske imovine putem zakupa (najma)
	Zakon o upravljanju državnom imovinom (»Narodne novine«, broj 52/18)
Zakon o procjeni vrijednosti nekretnina (»Narodne novine«, broj 78/15)
Zakon o uređivanju imovinskopravnih odnosa u svrhu izgradnje infrastrukturnih građevina (»Narodne novine«, broj 80/11, 144/21)
Statut Općine Cerna
	1. Sklapanje ugovora o najmu stanova
	Potpisivanje ugovora o najmu s fizičkom ili pravnom osobom koja nema nepodmirenu obvezu prema državnom proračunu ili proračunu Općine Cerna
	Broj sklopljenih ugovora o najmu stanova
	Broj
	Polazno (6)
Ciljano (7)
	Stanovi su dani u najam temeljem sklopljenih ugovora o najmu na određeno vrijeme

	Smanjenje portfelja nekretnina kojima upravlja Općina Cerna putem prodaje
	
	1. Sklapanje ugovora o kupoprodaji temeljem provedenog javnog natječaja (javno nadmetanje/javno prikupljanje ponuda) ili neposrednom pogodbom
	Kupoprodaja – javni natječaj – sastavljanje popisa stanova namijenjenih prodaji, prikupljanje i obrada dokumentacije, procjena vrijednosti nekretnine, donošenje oduke o prodaji temeljem provedenog javnog prikupljanja ponuda, provedba javnog natječaja, donošenje odluke o prodaji najpovoljnijem ponuditelju, sklapanje kupoprodajnog ugovora, primopredaja stana kupcu, ažuriranje interne evidencije imovine
	Broj sklopljenih kupoprodajnih ugovora
	Broj
	Polazno (0)
Ciljano (0)
	Općina od 2023.-2028. godini ne planira prodaju stanova.


10.1. POSEBAN CILJ 1.1. - „Učinkovito upravljanje nekretninama u vlasništvu Općine Cerna“


	PRILOG 1 b: POSEBAN CILJ 1.1. „Učinkovito upravljanje nekretninama u vlasništvu Općine Cerna“
Razdoblje: 2023.-2028.
GRAĐEVINSKA I POLJOPRIVREDNA ZEMLJIŠTA

	MJERA
	PRAVNO/UPRAVNI INSTRUMENTI PROVEDBE MJERE
	AKTIVNOSTI/
NAČIN OSTVARENJA
	OPIS AKTIVNOSTI
	POKAZATELJI REZULTATA
	MJERNA JEDINICA ZA POKAZATELJ REZULTATA
	POLAZNA I CILJANA VRIJEDNOST MJERNE JEDINICE
	PROJEKT
	OPIS PROJEKTA

	Aktivacija neiskorištene i neaktivne općinske imovine putem zakupa (najma)
	Zakon o upravljanju državnom imovinom (»Narodne novine«, broj 52/18)

Zakon o procjeni vrijednosti nekretnina (»Narodne novine«, broj 78/15)

Zakon o prostornom uređenju (»Narodne novine«, broj 153/13, 65/17, 114/18, 39/19, 98/19 i 67/23)

Zakon o gradnji (»Narodne novine«, broj 153/13, 20/17, 39/19 i 125/19)


Zakon o poljoprivrednom zemljištu (»Narodne novine«, broj 20/18, 115/18, 98/19, 57/22)

Zakon o šumama (»Narodne novine«, broj 68/18, 115/18, 98/19)

Statut Općine Cerna
	1. Sklapanje ugovora o zakupu poljoprivrednih zemljišta u vlasništvu Općine Cerna
	Potpisivanje ugovora o zakupu s fizičkom ili pravnom osobom koja nema nepodmirenu obvezu prema državnom proračunu ili proračunu Općine Cerna
	Broj sklopljenih ugovora o zakupu poljoprivrednih zemljišta
	Broj
	Polazno (0)
Ciljano (0)
	Općina će tijekom 2024. godine sukladno Programu raspolaganja poljoprivrednim zemljištem planira provesti natječaj za dugogodišnji zakup
	

	Smanjenje portfelja nekretnina kojima upravlja Općina Cerna putem prodaje
	
	1. Sklapanje ugovora o kupoprodaji građevinskog zemljišta temeljem provedenog javnog natječaja (javno nadmetanje/javno prikupljanje ponuda) ili neposrednom pogodbom
	Kupoprodaja – javni natječaj – sastavljanje popisa građevinskih zemljišta namijenjenih prodaji, prikupljanje i obrada dokumentacije, procjena vrijednosti nekretnine, donošenje oduke o prodaji temeljem provedenog javnog prikupljanja ponuda, provedba javnog natječaja, donošenje odluke o prodaji najpovoljnijem ponuditelju, sklapanje kupoprodajnog ugovora, primopredaja građevinskog zemljišta kupcu, ažuriranje interne evidencije imovine
	Broj sklopljenih kupoprodajnih ugovora
	Broj
	Polazno (0)
Ciljano (1)
	
	



[bookmark: _Toc42][bookmark: _Hlk31271638]10.2. POSEBAN CILJ 1.2. - „Unaprjeđenje korporativnog upravljanja i vršenje kontrola Općine Cerna kao (su)vlasnika trgovačkih društava“
	PRILOG 2: POSEBAN CILJ 1.2. „Unaprjeđenje korporativnog upravljanja i vršenje kontrola Općine Cerna kao (su)vlasnika trgovačkih društava“
Razdoblje: 2023.-2028.

	MJERA
	PRAVNO/UPRAVNI INSTRUMENTI PROVEDBE MJERE
	AKTIVNOSTI/
NAČIN OSTVARENJA
	OPIS AKTIVNOSTI
	POKAZATELJI REZULTATA
	MJERNA JEDINICA ZA POKAZATELJ REZULTATA
	POLAZNA I CILJANA VRIJEDNOST MJERNE JEDINICE
	PROJEKT
	OPIS PROJEKTA

	Implementiranje operativnih mjera upravljanja trgovačkim društvima u (su)vlasništvu 
Općine Cerna
	Zakon o upravljanju državnom imovinom (»Narodne novine«, broj 52/18)

Zakon o pravu na pristup informacijama (»Narodne novine«, broj 25/13, 85/15 i 69/22)
	1. Prikupljati i analizirati izvješća o poslovanju dostavljena od trgovačkih društava
	Zaprimanje i analiziranje financijskih izvještaja, Izjave o fiskalnoj odgovornosti, popunjenog Upitnika, Plana otklanjanja slabosti i nepravilnosti te Izvješća o otklonjenim slabostima i nepravilnostima utvrđenima prethodne godine
	Broj prikupljenih izvještaja
	Broj
	Polazno (2)
Ciljano (2)
	
	

	
	
	2. Ažuriranje registra imenovanih članova nadzornih odbora i uprava društva
	Popunjavati i ažurirati Registar imenovanih članova nadzornih odbora i uprava trgovačkih društava te ga objaviti na Internet stranici
	Broj donesenih odluka
	Broj
	Polazno (1)
Ciljano (1)
	
	

	Jačanje učinkovitosti poslovanja i praćenje poslovanja trgovačkih društava u (su)vlasništvu Općine Cerna
	
	1. Definiranje adekvatne i pravovremene komunikacije vlasničkih očekivanja prema predstavničkim tijelima trgovačkih društava
	Razvoj aktivne komunikacije s predstavničkim tijelima 
	Prihodi od dobiti trgovačkih društava
	Prihodi od dobiti trgovačkih društava
	Poslovna godina završena s dobiti
	
	

	
	
	2. Zaprimanje, obrada i analiza godišnjih i srednjoročnih planova dostavljenih od strane trgovačkih društava od posebnog interesa za Općinu Cerna
	Pravodobno i potpuno informiranje o poslovanju trgovačkih društava u (su)vlasništvu Općine Cerna
	Broj zaprimljenih planova
	Broj
	Polazna (2)
Ciljana (2)
	
	






[bookmark: _Toc43][bookmark: _Hlk31271962]10.3. POSEBAN CILJ 1.3. - „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“
	PRILOG 3: POSEBAN CILJ 1.3. „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“
Razdoblje: 2023.-2028.

	MJERA
	PRAVNO/UPRAVNI INSTRUMENTI PROVEDBE MJERE
	AKTIVNOSTI/
NAČIN 
OSTVARENJA
	OPIS AKTIVNOSTI
	POKAZATELJI REZULTATA
	MJERNA JEDINICA ZA POKAZATELJ REZULTATA
	POLAZNA I CILJANA VRIJEDNOST MJERNE JEDINICE
	PROJEKT
	OPIS PROJEKTA

	Snimanje, popis i ocjena realnog stanja imovine u vlasništvu Općine
	Zakon o upravljanju državnom imovinom (»Narodne novine«, broj 52/18)

Zakon o procjeni vrijednosti nekretnina (»Narodne novine«, broj 78/15)

Pravilnik o informacijskom sustavu tržišta nekretnina (»Narodne novine«, broj 114/15, 122/15)

Pravilnik o metodama procjene vrijednosti nekretnina (»Narodne novine«, broj 105/15)

Uputa o priznavanju, mjerenju i evidentiranju imovine u vlasništvu Republike Hrvatske – Ministarstvo financija
	1. Sklapanje okvirnog ugovora sa sudskim vještakom građevinske struke (procjeniteljem)
	Prodaji nekretnina prethodi procjena tržišne vrijednosti nekretnine koju utvrđuje ovlašteni sudski vještak građevinske struke. Procjenu može obavljati ovlašteni sudski vještak s kojim je sklopljen okvirni ugovor za izradu elaborata o procjeni tržišne vrijednosti nekretnina.
	Broj sklopljenih ugovora godišnje
	Broj 
	Polazno (0)
Ciljano (0)
	Tijekom 2023.-2028. godine ne planira se vršiti procjena nekretnina
	

	
	
	2. Procjena (utvrđivanje) vrijednosti nekretnina namijenjenih prodaji
	Približne vrijednosti zemljišta utvrđuju se kao općenite, prosječne vrijednosti zemljišta na temelju podataka iz zbirke kupoprodajnih cijena, primarno ovisno o namjeni površina, načinu korištenja i uređenju površina, kategoriji i lokaciji te o drugim obilježjima nekretnina. Pri utvrđivanju približnih vrijednosti ne uzimaju se u obzir doprinosi. Ako ne postoji dovoljan broj poredbenih kupoprodajnih cijena na promatranom području, približna vrijednost može se utvrditi deduktivnom metodom ili komparativnom analizom s drugim područjem. Približna vrijednost zemljišta iskazuje se kao iznos u kunama po četvornome metru površine za uzor-česticu. Ako je to u skladu s postojećim običajima u uobičajenom poslovnom prometu, približna vrijednost može se iskazati i kao iznos u eurima po četvornome metru površine za uzor-česticu.
	Broj procijenjenih nekretnina
	Broj
	Polazno (0)
Ciljano (0)
	
	

	
	
	3. Izrada procjembenog elaborata
	Dokument kojim se procjena vrijednosti nekretnina jasno i transparentno prezentira u pisanom obliku, a obuhvaća nalaz i mišljenje stalnoga sudskog vještaka za procjenu nekretnina ili procjenu stalnoga sudskog procjenitelja. Sadržaj i oblik elaborata mora se izraditi sukladno zakonskim propisima i aktima te uputama iz ugovora sklopljenog s izabranim sudskim vještakom. Ako se procjembeni elaborat izrađuje za procjenu vrijednosti naknade za potpuno izvlaštenu nekretninu ili za djelomično izvlaštenu nekretninu, za procjenu naknade za ustanovljenje zakupa i za procjenu naknade za ustanovljenje služnosti, za svaku će se nekretninu koja je predmet tog pravnog posla izraditi zasebni procjembeni elaborat.
	Broj izrađenih elaborata godišnje
	Broj
	Polazno (0)
Ciljano (0)
	
	



[bookmark: _Toc44][bookmark: _Hlk31271933]10.4. POSEBAN CILJ 1.4. - „Usklađenje i kontinuirano predlaganje te donošenje novih akata“
	PRILOG 4: POSEBAN CILJ 1.4. „Usklađenje i kontinuirano predlaganje te donošenje novih akata“
Razdoblje: 2023.-2028.

	MJERA
	PRAVNO/UPRAVNI INSTRUMENTI PROVEDBE MJERE
	AKTIVNOSTI/
NAČIN 
OSTVARENJA
	OPIS AKTIVNOSTI
	POKAZATELJI REZULTATA
	MJERNA JEDINICA ZA POKAZATELJ REZULTATA
	POLAZNA I CILJANA VRIJEDNOST MJERNE JEDINICE
	PROJEKT
	OPIS PROJEKTA

	Predlaganje izmjena i dopuna važećih akata te izrade prijedloga novih akata za poboljšanje upravljanja općinskom imovinom
	Zakon o upravljanju državnom imovinom (»Narodne novine«, broj 52/18)

Zakon o procjeni učinaka propisa (»Narodne novine« broj 44/17)

Zakon o pravu na pristup informacijama (»Narodne novine«, broj 25/13, 85/15 i 69/22)
Odluka o usvajanju Strategije upravljanja imovinom u vlasništvu Općine Cerna za razdoblje od 2023. do 2028. godine
	1. Analiza postojećih akata u području upravljanja općinskom imovinom i poticanje izmjene i dopune istih
	Izrada izmjena i dopuna nacrta akata te provedba savjetovanja sa zainteresiranom javnošću
	Izmjena postojećih akata
	Broj
	Polazno (0)
Ciljano (0)
	Akti i Odluke
	Akti i Odluke vezani za upravljanje imovinom

	
	
	2. Participacija u postupcima izrade prijedloga novih akata ili izmjene i dopune postojećih
	Usklađenje propisa sa odredbama kojima se uređuje upravljanje općinskom imovinom
	Broj novih akata
	Broj
	Polazno (2)
Ciljano (2)
	
	

	
	
	3. Participacija u radu stručnih radnih skupina Općinske uprave Općine Cerna
	Savjetovanje s javnošću 
	Broj savjetovanja
	Broj
	Polazno (1)
Ciljano (1)
	
	

	
	
	
	Usvajanje dokumenata
	Broj usvojenih akata
	Broj
	Polazno (2)
Ciljano (2)
	
	



[bookmark: _Toc45][bookmark: _Hlk31271983]10.5. POSEBAN CILJ 1.5. - „Ustroj, vođenje i redovno ažuriranje interne evidencije općinske imovine kojom upravlja Općina Cerna“
	PRILOG 5: POSEBAN CILJ 1.5. „Ustroj, vođenje i redovno ažuriranje interne evidencije općinske imovine kojom upravlja Općina Cerna“
Razdoblje: 2023.-2028.

	MJERA
	PRAVNO/UPRAVNI INSTRUMENTI PROVEDBE MJERE
	AKTIVNOSTI/
NAČIN OSTVARENJA
	OPIS AKTIVNOSTI
	POKAZATELJI REZULTATA
	MJERNA JEDINICA ZA POKAZATELJ REZULTATA
	POLAZNA I CILJANA VRIJEDNOST MJERNE JEDINICE
	PROJEKT
	OPIS PROJEKTA

	Funkcionalna uspostava Evidencije imovine Općine Cerna
	Zakon o upravljanju državnom imovinom (»Narodne novine«, broj 52/18)

Zakon o središnjem registru državne imovine (»Narodne novine«, broj 112/18)

Uredba o Središnjem  registru državne imovine (»Narodne novine«, broj 03/20)
	1. Klasifikacija imovine i standardizacija podataka o imovini
	Klasifikacija imovine u izrađenoj internoj evidenciji imovine po utvrđenim odredbama
	Pojavni oblici općinske imovine u internim evidencijama
	Broj
	Pojavni oblici nekretnina 
(broj je varijabilan te se redovno ažurira sukladno izmjenama u Evidenciji imovine)

Pojavni oblici financijske imovine (dionice, poslovni udjeli, vrijednosni papiri) Polazna (2)
Ciljana (2)

Pojavni oblici pokretnina
(kombi vozilo i traktor za košnju)
Polazna (2)
Ciljana (2)
	Projekt
Implementacija upravljanja imovinom
	

	
	
	2. Redovito ažuriranje i objava podataka o imovini u internoj evidenciji imovine Općine Cerna
	Vođenje evidencije općinske imovine
	Kontinuirano ažuriranje i objava podataka u internoj evidenciji
	Broj
	Pojavni oblici nekretnina 
(broj je varijabilan te se redovno ažurira sukladno izmjenama u Evidenciji imovine)

Pojavni oblici financijske imovine
Polazno (2)
Ciljano (2)
Pojavni oblici pokretnina
(kombi vozilo i traktor za košnju)
Polazna (2)
Ciljana (2)
	
	Sveobuhvatna, autentična i redovito ažurirana Evidencija imovine

	Dostavljanje podataka i promjena predmetnih podataka u Središnji registar državne imovine
	
	1. Jednom mjesečno slanje podataka o imovini u Središnji registar državne imovine
	Mjesečno ažuriranje podatka o imovini i dostava u Središnji registar državne imovine
	Broj ažuriranja
	Broj
	Polazno (0)
Ciljano (12)
	
	Općina Cerna dostavit će podatke u Središnji registar i postupiti sukladno zakonu



[bookmark: _Toc46][bookmark: _Hlk31272003]10.6. POSEBAN CILJ 1.6. - „Priprema, realizacija i izvještavanje o primjeni akata strateškog planiranja“
	PRILOG 6: POSEBAN CILJ 1.6. „Priprema, realizacija i izvještavanje o primjeni akata strateškog planiranja“
Razdoblje: 2023.-2028.

	MJERA
	PRAVNO/UPRAVNI INSTRUMENTI PROVEDBE MJERE
	AKTIVNOSTI/
NAČIN 
OSTVARENJA
	OPIS AKTIVNOSTI
	POKAZATELJI REZULTATA
	MJERNA JEDINICA ZA POKAZATELJ REZULTATA
	POLAZNA I CILJANA VRIJEDNOST MJERNE JEDINICE
	PROJEKT
	OPIS PROJEKTA

	Unaprjeđenje upravljanja općinskom imovinom putem akata strateškog planiranja
	Zakon o upravljanju državnom imovinom (»Narodne novine«, broj 52/18)

Zakon o središnjem registru državne imovine (»Narodne novine« broj 112/18)

Uredba o Središnjem  registru državne imovine (»Narodne novine«, broj 03/20)
	1. Priprema, izrada i usvajanje Izvješća o provedbi Godišnjeg plana upravljanja imovinom za 2023.

2.Priprema, izrada i usvajanje Godišnjeg plana upravljanja imovinom za 2025.
	Izrada prijedloga Izvješća o provedbi Godišnjeg plana upravljanja imovinom za 2023.

Izrada prijedloga Godišnjeg plana upravljanja imovinom za 2025.

Provedba Savjetovanja sa zainteresiranom javnošću za Godišnji plan upravljanja imovinom za 2025.
Usvajanje dokumenta
	Prijedlog Izvješća o provedbi Godišnjeg plana upravljanja imovinom za 2023.

Prijedlog Godišnjeg plana upravljanja imovinom za 2025.
	Broj 
	Polazno (2)
Ciljano (2)
	Projekt Implementacija upravljanja imovinom
	Izrada Plana upravljanja imovinom i Strategije upravljanja imovinom

	
	
	2. Revidiranje Strategije upravljanja imovinom 2019.-2025.
	Ažuriranje i uskladba dokumenta s novim aktima i podacima
	Revidirana Strategija
	Broj
	Polazno (0)
Ciljano (1)
	
	



[bookmark: _Toc47][bookmark: _Hlk31272019]10.7. POSEBAN CILJ 1.7. - „Razvoj ljudskih resursa, informacijsko-komunikacijske tehnologije i financijskog aspekta Općine Cerna“
	PRILOG 7: POSEBAN CILJ 1.7. „Razvoj ljudskih resursa, informacijsko-komunikacijske tehnologije i financijskog aspekta Općine Cerna“
Razdoblje: 2023.-2028.

	MJERA
	PRAVNO/UPRAVNI INSTRUMENTI PROVEDBE MJERE
	AKTIVNOSTI/
NAČIN 
OSTVARENJA
	OPIS AKTIVNOSTI
	POKAZATELJI REZULTATA
	MJERNA JEDINICA ZA POKAZATELJ REZULTATA
	POLAZNA I CILJANA VRIJEDNOST MJERNE JEDINICE
	PROJEKT
	OPIS PROJEKTA

	Strateško upravljanje ljudskim resursima
	Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 04/18 i 112/19)
	1. Provedba edukacija i stručnih usavršavanja 
	Izrada plana usavršavanja službenika Jedinstvenog upravnog odjela
	Broj provedenih edukacija
	Broj
	Polazno (0)
Ciljano (3)
	Tijekom 2024. godine planirane su dvije edukacije

	
	
	2. Raspisivanje i objava Javnog natječaja
	Objava Javnog natječaja prema Planu prijema za 2024. godinu

Utvrđivanje liste kandidata, testiranje, intervju, objava rezultata, objava rješenja o prijemu u Općinsku službu, prijem u Općinsku službu
	Broj traženih izvršitelja
	Broj
	Polazno (0)
Ciljano (0)
	

	
	
	
	
	Broj novozaposlenih
	Broj
	Polazno (0)
Ciljano (0)
	Tijekom 2024. godine Općine nema u planu zapošljavanje novih službenika

	Poboljšanje informatizacije i digitalizacije
	
	1. Traženje ponude od postojećeg dobavljača
	Traženje ponude
	Zahtjev za ponudom
	Broj
	Polazno (3)
Ciljano (1)
	Tijekom 2024. godine planira se uvođenje digitalne arhive

	
	
	2. Prihvaćanje ponude i uspostava plana izvođenja
	Razmatranje i prihvaćanje ponude
	Odluka o prihvaćanju ponude
	Broj akata
	Polazno (3)
Ciljano (1)
	
	

	Poboljšanje financijskog upravljanja
	
	1. Dodatna automatizacija praćenja potraživanja imovine
	Unaprjeđenje postojećeg aplikativnog modela
	Povećanje naplate potraživanja
	Broj
	Polazno (1)
Ciljano (1)

Temeljni cilj Strategije jest učinkovito upravljati svim oblicima imovine u vlasništvu Općine Cerna prema načelu dobroga gospodara. Dakle, primat prilikom određivanja svrhe pojedine nekretnine u vlasništvu Općine Cerna treba imati svrha kojoj ta nekretnina služi odnosno da li je potrebna za obavljanje javne djelatnosti ili se može ponuditi na tržište za obavljanje određene gospodarske djelatnosti.  Postizanje ove misije dugoročni je posao, kojeg Općina Cerna mora ostvariti u interakciji sa građanima i omogućiti uključivanje zainteresirane javnosti, kako bi svojim prijedlozima i sugestijama sudjelovali u ostvarenju misije i podizanju transparentnosti rada općinske uprave te temeljem sudjelovanja zainteresirane javnosti u donošenju odluka od interesa za zajednicu.
Jedan od prvih i najvažnijih koraka u uspostavi djelotvornijeg i učinkovitijeg sustava upravljanja imovinom u vlasništvu Općine Cerna jest uspostava odgovarajućih evidencija imovine. U trenutku donošenja ove Strategije, Općina Cerna raspolaže popisom svih zemljišta koja se nalaze u njenom vlasništvu odnosno suvlasništvu, a koja su tabelarno prikazana prema broju katastarske čestice, oznaci zemljišta, površini i udjelu u vlasništvu, a planira se izraditi procjena svih nekretnina, skupa sa procijenjenom pojedinačnom i ukupnom vrijednosti istih u razdoblju važenja ove Strategije.
Jedan od prioriteta Općine Cerna u narednom periodu zasigurno je, u suradnji sa predstavnicima Državnog ureda za upravljanje državnom imovinom, rješavanje vlasničko pravnog statusa nekretnina koje su od posebnog značaja za Općinu Cerna, a trenutno su u zemljišnim knjigama uknjižene kao vlasništvo Republike Hrvatske a sve temeljem projekata koje u narednom razdoblju planira Općina Cerna. 
Učinkovito i transparentno upravljanje i raspolaganje imovinom u vlasništvu Općine Cerna jest cilj i vizija donošenja ove Strategije. Da bi se ona mogla ostvariti, potrebno je uspostaviti plan aktivnosti odnosno donijeti određene smjernice kojih se je potrebno pridržavati i koje će se izvršavati sukladno prioritetima i financijskim mogućnostima Općine Cerna.
Ovom Strategijom se iskazuje snažna volja i opredjeljenje za boljim uređenjem naslijeđenog stanja u upravljanju imovinom Općine Cerna. Strategija određuje ciljeve i smjernice koje će se realizirati kroz planirane aktivnosti Općine Cerna, trgovačkih društava i pravnih osoba s javnim ovlastima te ustanova. Predlaže se postupanje Općine Cerna sukladno smjernicama Strategije.
Općina Cerna mora organizirati očuvanje strateški važne i vrijedne imovine, kulturne baštine i raspoloživih prirodnih resursa, a sve u cilju očuvanja lokalne samosvojnosti, uz istodobno osiguranje ubrzanoga ekonomskog rasta. U tom procesu, koji mora biti trajan, nužno je sustavno jačati društvenu svijest. Znanje, rad, dobra organizacija i ulaganje kapitala stvaraju pretpostavke za uspostavu novih vrijednosti, postizanje razvojnih ciljeva te, u konačnici, blagostanje svih građana i društva u cjelini. Fokusiranje na stvaranje novih vrijednosti ključ je ostvarenja svih strateških reformi, kojima se osigurava bolji život svih građana.
Ovom Strategijom definiraju se pristup i nove polazne osnove za gospodarenje i upravljanje imovinom u vlasništvu Općine Cerna, i to kroz dva ključna, dugoročna strateška cilja:
očuvati važne i vrijedne dijelove imovine u vlasništvu Općine Cerna za potrebe sadašnjih i budućih generacija,
organizirati učinkovitije i transparentno korištenje imovine u vlasništvu Općine Cerna s ciljem stvaranja novih vrijednosti i ostvarivanja veće ekonomske koristi.
U razdoblju od 2023. do 2028. godine određuju se sljedeći prioritetni ciljevi:
utvrditi cjeloviti popis nekretnina u vlasništvu Općine Cerna u skladu sa zakonom i podzakonskim propisima u najkraćem mogućem razdoblju kako bi se utvrdilo pravo stanje stvari;
kontinuirano procjenjivati učinke zakona i podzakonskih propisa kojima se uređuju svi pojavni oblici imovine u vlasništvu Općine Cerna u skladu sa potrebama;
pojedinačno ocijeniti ekonomske koristi svake pojedine nekretnine;
imovinu iskazati u knjigovodstvu Općine Cerna;
izraditi a posebice ažurno voditi Registar imovine u skladu s Uredbom o registru državne imovine;
procjenu potencijala imovine Općine Cerna zasnivati na snimanju, popisu i ocjeni realnog stanja;
redovito ažuriranje sve ostale imovine (pokretnine i druga imovina) u za to predviđenim inventurnim popisima i usklađivanje sa knjigovodstvenim evidencijama;
uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost; 
racionalno i učinkovito upravljati poslovnim prostorima na način da oni poslovni prostori koji su potrebni Općini Cerna budu stavljeni u funkciju koja će služiti njezinu racionalnijem i učinkovitijem funkcioniranju, dok svi drugi poslovni prostori moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem;
nabaviti informatičko rješenje evidencije nekretnina koje će omogućiti elektronički popis svih nekretnina pojedinačno, preglednost nekretnina, a u konačnici sigurnost prilikom upravljanja i raspolaganja nekretninama,
ažuriranje katastra (registra) nerazvrstanih cesta. Temeljem tog katastra i Odluke o nerazvrstanim cestama, intencija Općine Cerna je provoditi postupke upisa nerazvrstanih cesta u zemljišne knjige kao javnog dobra u općoj uporabi u neotuđivom vlasništvu Općine Cerna. Zbog velikih financijskih izdataka potrebnih za upis prava vlasništva na nerazvrstanim cestama i izrade potrebnih elaborata, upisi će se vršiti u skladu s mogućnostima Općine Cerna i sukladno određenim prioritetima;
za sve prostore u vlasništvu Općine Cerna koji su u zakupu i dati na raspolaganje potpisivati ugovore, redoviti kontrolirati naplatu temeljem ugovornih odnosa te pravovremeno voditi brigu o produžetku važenja ugovora odnosno o raspisivanju javnog natječaja za davanje u zakup;
poduzimanje aktivnosti da se zemljište koje je prostornim planom predviđeno za gradnju uređuje i priprema za izgradnju te da se njime dalje upravlja i raspolaže sukladno zakonskim odredbama i proračunskim sredstvima Općine Cerna;
poduzimanje aktivnosti da se zemljište koje je u vlasništvu Općine Cerna, a koje prema svojoj kulturi predstavlja poljoprivredno zemljište, održava pogodnim za poljoprivrednu proizvodnju na način da se sukladno iskazanom interesu isto dodjeljuje u zakup za poljoprivrednu obradu;
pokretanje odgovarajućih postupaka vezanih uz rješavanje imovinsko-pravnih odnosa nad nekretninama u društvenom vlasništvu koje se nalaze na području Općine Cerna,
ujednačiti standarde korištenja poslovnih prostora;
omogućiti uvid u opseg i strukturu imovine u vlasništvu Općine Cerna;
provoditi nadzor nad stanjem imovine u vlasništvu Općine Cerna;
kvalitetnije i brže donošenje odluka o upravljanju imovinom;
pratiti koristi i učinke od upravljanja imovinom;
sustavno usklađivati podatke u zemljišnim knjigama i katastru;
sustavno provoditi postupke prisilne naplate s osnova zakupa nekretnina u vlasništvu Općine Cerna;
pokretanje odgovarajućih postupaka vezanih uz rješavanje imovinsko-pravnih odnosa nad nekretninama u društvenom vlasništvu koje se nalaze na području Općine Cerna;
poduzimanje odgovarajućih koraka za prodaju one imovine za koje postoji interes za kupnju i financijsko neisplative za održavanje;
poduzimanje odgovarajućih koraka za kupnju one imovine za koju postoji interes Općine Cerna za izgradnju infrastrukture i ostalo;
na službenoj Internet stranici omogućiti pristup dokumentima upravljanja i raspolaganja imovinom u vlasništvu Općine Cerna;
na uočljiv i lako pretraživ način omogućiti informiranje javnosti o upravljanju i raspolaganju imovinom Općine Cerna;
organizirati učinkovito i transparentno korištenje imovine u vlasništvu Općine Cerna s ciljem stvaranja novih vrijednosti i ostvarivanja veće ekonomske koristi;
provoditi savjetovanje sa zainteresiranom javnošću i osigurati primjenu prava na pristup informacijama koje se tiču upravljanja i raspolaganja imovinom u vlasništvu Općine Cerna;
objaviti skraćene planove trgovačkih društava u vlasništvu odnosno suvlasništvu Općine Cerna;
objavljivati dokumente sukladno Planu savjetovanja sa zainteresiranom javnošću;
objaviti imenovane članove nadzornih odbora i uprava trgovačkih društava i pravnih osoba u vlasništvu Općine Cerna;
izraditi akte iz područja upravljanja i raspolaganja imovinom sukladno zakonskim i podzakonskim propisima;
izraditi Godišnje planove upravljanja imovinom;
izraditi Izvješće o ostvarivanju godišnjeg plana upravljanja imovinom.
Kontradiktorno je da se unatoč činjenici što je područje upravljanja i raspolaganja nekretninama i ostalom imovinom uređeno velikim brojem zakonskih i pod zakonskih propisa, svakodnevno susrećemo i sa pojavom pravnih praznina te nedostatkom odgovarajućih pravilnika i uputa kao pomoć za što kvalitetnije postupanje unutar zakonskih okvira. Stoga je dužnost jedinice lokalne samouprave da učestalo prati pravne propise i donosi odgovarajuće opće akte i pravilnike, a radi što učinkovitijeg, jednoobraznog i transparentnijeg raspolaganja i upravljanja svojom imovinom.
Krećući od te teze i uzimajući u obzir pravila koja se odnose na Republiku Hrvatsku, pristupilo se izradi ove strategije čiji je osnovni cilj analizirati postojeće stanje i odrediti smjernice kao pomoć za čim kvalitetnije gospodarenje imovinom. Tijela nadležna za upravljanje imovinom Općine Cerna dužna su istom raspolagati i upravljati kao dobar gospodar, bolje nego svojom vlastitom imovinom, pridržavajući se svih zakonskih i moralnih načela, na način da se njena vrijednost ne umanjuje, već naprotiv, da se kontinuirano povećava. Neovisno od činjenice što je do sada upravljanje i raspolaganje imovinom Općine Cerna bilo na zavidnoj razini, konstantno valja težiti uspostavi još boljeg sustava gospodarenja imovinom u vlasništvu Općine Cerna, a kako bi se ista očuvala za generacije koje dolaze. Jedan od prvih i osnovnih koraka ka tom cilju zasigurno je donošenje je ove strategije i pridržavanje svih smjernica koje su njome propisane.
